text:
Impuesto di Transaccion Bancario den prome parti di 2016?
Despues di tur e turbulencia di ultimo dianan y practicamente un prohibicion na ministro Bermudez pa papia riba e tema di ABB, por conclui cu no ta bin introduccion di e ABB pa awor. Ademas cu e tempo no ta duna mas pa introduci esaki entrante 2016, pasobra e proceso (Raad van Advies, Parlamento) ta demasiado largo pa keda cla e aña aki. E palabranan di Prome Ministro Eman no a laga ningun luga pa duda y como bon politico el a tira tur e culpa riba e empresariado, cu na 2007 cu introduccion di BBO lo a probecha pa aumenta prijs mas cu e aumento di BBO tabata hustifica. Pero, mester bisa cu na 2007 tabata anticipa cu cierto inflacion lo tuma luga ora bo introduci un impuesto di 3% riba tur actividad economico, den un economia cu un promedio di 2,5 ‘schakel’. A trata di compensa esaki den un reduccion simultaneo di e tarifanan di impuesto di entrada. Tambe tabata hunga un papel otro factor inflacionario, aumento di gasto di transporte por ehemplo. Ademas cu den un sistema di comercio liber unda solamente un parti chikito di e total di producto ta mara na prijs stipula bao di un ley, un empresario ta liber pa stipula prijs; ta na e consumidor pa sa si e ta paga e prijs o e ta bay shop otro caminda.
Nada a stroba ningun gobierno, geel of berde, di introduci un canasta basico mas amplio manera por ehemplo nos hermana isla Curaçao conoce. Nunca a haci esey anto pakico acusa e empresario di abuso, si no ta haci uzo di posibilidad pa mayor proteccion di e consumidor, si esey e politico ta desea. Di otro banda, nada a ser haci tampoco den e sectornan unda ta existi e miedo cu competencia ta limita y por tin acuerdo entre competidonan mayor encuanto prijs, perhudicando asina e consumidor. Algun tempo atras, tabata traha riba un ley riba competicion (mededingingswet) pero despues e tradicional silencio a cay aden atrobe.
En todo caso, si Prome Ministro Eman tin miedo cu esaki ta bay ripiti, esey ta posibel sigur si gobierno no tuma ningun medida pa trata di suavisa e efecto aki, si e ley nobo lo tin consecuencia pa e consumidor. Pero, a resulta cu Premier Eman ta considera e ABB aki di mas di 8% algo imbendibel. Despues cu net e a bira grandi como politico, atacando y demonisando e BBO sin por kita esey, anto awor e mester bay introduci algo cu ta casi yega 9%? Como bon ‘gato di nuebe bida’ en todo caso esey e no ta bay haci.
Pero kico ta e ‘next step’ anto, pasobra mester di placa y gobierno tambe sa cu e esfuerso pa cobra impuesto atrasa ta treciendo menos aden. E cifranan te cu september 2015 di entrada di gobierno ta mustra esaki caba. Tanto entrada di impuesto como otro entrada ta kedando atrás compara cu 2014 y si e rumbo no cambia, 2015 no ta yega na e entrada proyecta. Cu esaki ta relaciona cu un economia cu practicamente no ta creciendo, ta bira bisto awor. Asina a keda un arma riba mesa, y esey ta e temor grandi di sector bancario y henter sector priva: e impuesto riba transaccion bancario (bank transfer tax). Kico lo ta e discurso di Prome Ministro Eman? “Cu e impuesto aki no ta dirigi pa dal pueblo tanto, pasobra e ciudadano humilde no tin tanto transaccion bancario pa haci tur luna. Ta e negoshi grandinan tin cu carga esaki y mustra nan cara social den e asunto…“ Ya cu e seccion aki no ta fungi di ‘ghost writer’ pa Premier, di biaha awor e contesta: Y no ta logico cu tur empresa, cu ta haya nan cu e aumento di gasto aki, ta bay pasa esey pa nan cliente, grandi o chikito? No ta asina nos ta termina cu un inflacion incrementa, cu ta dal e chikito nan mas duro? Con señor Eman tin pensa di gara placa for di den economia, sin cu esaki tin consecuencia? Su conseheronan no por bisa su persona cu esey ta imposibel? Nan no por bisa cu el a saca hopi, demasiado placa caba for di den economia? Cu ta bira tempo pa bay corta gasto, manera CAFT tambe ta purba splica? Ta tur hende kier Aruba malo, ta e so ta esun cu ta stima Aruba?
Anto nos no a ni papia ainda di tur e otro argumentonan en contra, treci dilanti extensamente pa e gremionan empresarial, banconan comercial y Banco Central. Nan ta bay pusha Aruba, cu net ta bayendo bon den direccion di un economia digitalisa, cu tur e bentahanan cu esaki tin pa nos tur, bek den un economia di maneha cash. Cu tur consecuencia cu esaki lo por tin, manera insiguridad di hende cu suma grandi riba caya, o warda na nan cas, etc. E pais aki ta parce na merced di un grupo di hende cu ta pone nan sobrevivencia politico na prome luga; esey no ta un caso unico, pero e ta nos caso unico si!


c: text/html

text:
Diamars mainta pa mas o menos 9:00 a sosode un accidente entre tres auto. E autonan envolvi ta un Mitsubishi, Chevrolet y Mazda. Segun por a compronde, e autonan tabata bayendo direccion Oranjestad fo’i Santa Cruz.
Segun informacion ricibi, e Mitsubishi a brake p’e auto su dilanti por lora, su tras tabatin un Chevrolet cu tambe a brake y sinembargo e chauffeur di e Mazda no a ripara cu e autonan su dilanti a brake. Consecuencia tabata cu e autonan a dal tras di otro.
Tur auto a ricibi basta daño material. No tabatin herido n’e accident aki pero si algun mucha cu a spanta debi na e impacto di e accidente.

robotstxt: allowed

filter: keep


text:
Deporte
Pronóstiko i datonan pa 5&6 di La Rinconada
WILLEMSTAD (C) – Ata nos bek ku algun informashonnan pa loke ta trata e wega di 5&6 di La Rinconada.
Nos sa ku tur hende ta loko tras di kareda kabai i ta míles di hende ta klaba wikènt pa skucha i mira e karedanan aki.
Awendia hasta aparte di e rematenan, tin awor tambe e tabla kaminda bo mes ta skohe kua kabai bo ke.
Anto aparte di esaki e wega tan gusta Polla. Aki tambe e pot semper djadumingu ta riba 3 mil i piku florin.
Anto kòrda serka Power na Veeris kaminda ta mara yatenan djis ora pasa Sambil.
E remate ku ambiente i tambe bo ta traha bo Polla I hunga tabla.
Wak pa bo tei i kome kuminda dushi i dal bo drinksnan.
PROME VALIDA
Den e promé validá aki mi ta bai ku e number 8 esmeralda Business.
E lo por bai di punta punta.
Esun ku por bringe den punta e number % Strength Fiorella.
Lo bai ta un kareda kaminda nan ta den punto. Kuidou ku e number 11 Maverick.
DOS VALIDA
Ami personalmente ta gusta e number 10 sol Caribe pa gana e kareda aki.
E number 5 Bitcoin por kore intermedio pa despues bin avansá i pasa gana.
Hopi kuidou ku e number 6 esaki ta di the Great Male..
Esaki por sorprendé sigur.
TRES VALIDA
E promé karta ta e number 10 ku ta Bella Flamingo kual sigur lo ta esun ku mas chèns pa gana e kareda aki.
Otro ku tambe lo ta kore bon ta e number 4 ku ta Chantada.
Lady Di si e parti bon e lo por ta peligroso den final.
KUATER VALIDA
Super Tronada p’ami si e sali bon elo kue punta i por gana fásil.
Pero mester tene kuenta ku Alberto ku ta peligroso den e kareda aki.
Firulasi number 1 tambe mester bai tene kuenta, ku e kabai aki ku ta kore paden..
Si e sali bon e ta bira peligroso.
SINKU VALIDA
E NUMBER 4 Avasallante lo ta un di e prome karta.
E ta lusi super bon den e kareda aki i lo por sali dilanti.
Mester tene kuenta ku e number 2 Vizvaya kual tambe ta pega den delantera.
I por gana e kareda aki.
Kuidou ku Reina bonita..
Den final bo lo bai tende su nòmber sigur..
SEXTA VALIDA
E último validá aki mi ta bai ku Ice Parts e number 2 e distansia ta kumbiniele sigur. Kuidou ku e number 6 Campo Verde ku ta bolbe kore bon..
Over Bet number 1 si e logra superá e puesto di pista 1 ey lo e ta peligroso sigur den e kareda aki i lo por kore bin disidí.
Bon hopi suerte pa bosnan tur.
I tur kos bon.
Deporte
Organisa na Sint Maarten: Abogado Karyl Bertrand orador di Konferensia Propiedat Intelektual i Anti Pirateria
WILLEMSTAD—Den dekada 80 i 90 mr Karyl Bertrand tabata un dje tenistanan di mas prometedor logrando sali kampeon hubenil di Korsou i Antias na varios okashon.
E virtutnan di un eks tenista el a sabi na komberti esaki den un pashon pa su trabounan komo abogado ku e ta ehersiendo no na nivel lokal so, sino internashonal. Dianan 29 i 30 di September Ministerio di Hustisia di Sint Maarten ta organisa un seminario tokante Propiedat Intelektual i Anti Pirateria.
Den e kuadro aki bufete di Bertrand Legal & IP Consultacy B.V. a keda aserka pa Ofisina di Propiedat Intelektual di Sint Marten pa ser un dje oradornan. mr. Karyl Bertrand a keda invita komo uniko abogado di Korsou pa partisipa den e seminario ku lo keda efektua na Simpson Bay Resort.
Esnan tambe ku lo partisipa n’e seminario aki ta entre otro kuerpo di douane i polisial di Sint Maarten i Minister di Hustisia di Sint Maarten. Tambe Ofisina di Propiedat Intelektual di Sint Maarten i huristanan di varios kompania di renombre mundial ku ta enkarga ku protekshon di marka riba nivel global i regional, representantenan di marka, kompanianan di St. Maarten i ekspertonan di merkadeo. mr. Karyl Bertrand no ta un deskonosi den Karibe pa lokual ta trata temanan di Propiedat Intelektual i Anti Pirateria.
Den pasado e tabata hasta miembro dje komishon Anti Pirateria di International Trademark Association (INTA) i a kordina un seminario tokante Anti Pirateria na Jamaica i Korsou. INTA t’e asosashon di huristanan di mas grandi na mundu kende anualmente sa organisa seminarionan ku partisipashon di mas di 10 mil miembro. INTA tin mas di 30 mil hurista ront mundu prosedente di mas di 190 pais i Korsou atraves di mr Karyl Bertrand tabata un digno miembro dje komishon menshona. Den kuadro dje seminario ku ta bai tuma luga na Sint Maarten, mr. Karyl Bertrand a keda aserka komo un eksperto pa trata e parti di Propiedat Intelektual i Anti Pirateria.
Deporte
Brazil a gana ku skor di 5-1 di Tunesia
TUNIS (C) – E selekshon di Brazil a logra otro triunfo den nan partidonan di fogeo.
E selekshon bou di gia di Tite a gana ku skor amplio di 5-0 di Tunesia.
For di den e promé tempu ya kaba Brazil a disidí e wega aki.
Tunesia tambe ta partisipá na mundial di 2022.
Brazil a gana ku golnan di Raphinha kende a nota na dos okashon.
Neymar i Richarlison tambe a nota .
Fanatikonan a tira e hungadó Richarlison ku banana.
E federashon di Brazil a reakshoná i a papia di rasismo
E ekipo di Tunesia a hunga henter e di dos tempu ku 10 hungadó debí ku Dylan Bron a risibí karchi kòrá.
Deporte
Hopi kos di drecha: Kòrsou ta bolbe pèrdè kontra di Indonesia
YAKARTA (C) – Nos selekshon di futbòl Kòrsou a bolbe sufri otro derota I e bia aki kontra di un rival ku no ta masha kos.
Pero e selekshon di nos tin hopi kos di drecha. No ta nada fásil pa nos. Ayera den apénas 3 minüt nos ta kai atras. Anto ta nèt kaminda nos punto debil ta pues nos defensa.
Nos hungadónan den defensa no ta den e mihó kondishon . Den e parti di ofensiva nos a krea algun oportunidat ayera pero no ku e suerte pa por a nota. Den di dos tempu nos ta logra empatá e wega na un gol .Ayera tambe nos a tuma nota kon na di 80 e hungadó Juninho Bacuna ta risibí un karchi kora I a pone ku nos mester a hunga ku 10 hungadó. Esaki mes a debilitá nos wega I a pone ku na di 87 Indonesia ta nota e gol di viktoria pa nan.Otro derota pa nos selekshon kual nos ningun lo por a spera mirando e rival ku no ta masha kos.
Nos selekshon si no ta e selekshon ku nos a yega di konosé. E falta algu I keremi mester bin algun kambio den esaki
Paso si sigi asina ta plaka benta afo I ningun bon hungadó no ta bin hunga pa nos. Alkontrali nos lo por pèrdè esnan ku ta bon I ku no ke bin sigi pèrdè tempu.
Importante pa wak kiko lo bai pasa ku nos selekshon .
Daily Nobo
Despues ku Orkan Ian a kaba di plama Cuba for di otro awor ta rumbo pa Florida
Lula Da Silva a akusá Bolsonaro di fomentá violensia na Brazil
Shakira lo por keda husga na Spaña pa supuesto froude fiskal
Segun Antony Blinken: Merka ta preparando pa apoya paisnan den Union Europeo ku gas
Na California: Fugitivo di hustisia huntu ku su yu muhé (15) a muri den un interkambio di tiru ku polis
Violadó di yu di kriansa a bai apelá kastigu i a haña mas aña aserka
Kuminsá orientá mucha di skol di trempan riba tentamentu na skol
Mark Mingo ta demandá OM pa miones di florin!
Curator kier a kobra PDVSA US$41,6 mion pa un debe di US$1.777.740
Rapòrt tokante kombatimentu di tentamentu i diskriminashon den skolnan
Trending
-
Lokal5 days ago
Violadó di yu di kriansa a bai apelá kastigu i a haña mas aña aserka
-
Lokal6 days ago
Kuminsá orientá mucha di skol di trempan riba tentamentu na skol
-
Lokal5 days ago
Mark Mingo ta demandá OM pa miones di florin!
-
Lokal6 days ago
Curator kier a kobra PDVSA US$41,6 mion pa un debe di US$1.777.740
-
Lokal6 days ago
Rapòrt tokante kombatimentu di tentamentu i diskriminashon den skolnan
-
Lokal6 days ago
YDK a haña but di Sociale Zaken Ulanda i mester paga Bijstand bèk
-
Sosial6 days ago
Jeny Minguel Miss Curaçao Holland 2022 rumbo ‘Miss Petit World 2023’
-
Lokal6 days ago
TARIFA DI GASOLIN I DIESEL TA BAHA, ELEKTRISIDAT I AWA TA SUBI LEVEMENTE


text:
Tag Archives: MiSVb
Informacion di empresa riba portal di MiSVb
SVb ta duna servicio a base di tur informacion di boso empresa via nos sistema digital di MiSVb. Pa garantisa cu tur nos servicionan ta keda traha na un forma optimal nos ta pidi pa controla y si ta aplicabel pa actualisa boso informacion riba MiSVb. Esaki ta encera tur tipo di informacion di boso… Mas Informacion
Aplicacion Sosten Financiero Kwartaal 4 2021
SVb ta anuncia cu e periodo di aplicacion pa Sosten Financiero pa Empresa Chikito y Mediano pa e di cuatro kwartaal di 2021 ta di 22 di october te cu 28 di october, 2021 Empresanan chikito y mediano cu ta bin na remarke pa aplica pa Sosten Financiero pa Empresa Chikito y Mediano (Sosten Financiero)… Mas Informacion
Interupcion di Servicio Sistemanan di SVb
En conexion cu mantencion riba nos sistemanan di IT, tur servicio online di SVb lo wordo interumpi mañan diasabra 4 september, for di 11:00 AM te cu 5:00 PM. Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por… Mas Informacion
Aplicacion Sosten Financiero Kwartaal 3 2021
SVb ta anuncia cu e periodo di aplicacion pa Sosten Financiero pa Empresa Chikito y Mediano pa e di tres kwartaal di 2021 ta di 15 di juli te cu 20 di juli, 2021 Empresanan chikito y mediano cu ta bin na remarke pa aplica pa Sosten Financiero pa Empresa Chikito y Mediano (Sosten Financiero)… Mas Informacion
Interupcion di Servicio Sistemanan di SVb
En conexion cu mantencion riba nos sistemanan, tur servicio online di SVb lo wordo interumpi riba: Diahuebs 8 juli 2021, entrante 3:00 PM. Despues di 3:00 PM nos sistemanan di Webportaal, AO Online, MiSVb y MiPensioen no por wordo habri pa algun ora di mantencion. Nos ta ofrece nos disculpa pa cualkier inconveniencia cu esaki… Mas Informacion
Interupcion di Servicio di MiSVb
En conexion cu mantencion riba nos portal di MiSVb, e portal di MiSVb no ta den funcion awe 28 april entrante 4:00 PM. Trabaonan di mantencion lo dura te cu 19:00 PM. Durante e oranan aki nos sistema di MiSVb no por wordo habri. Nos ta ofrece nos disculpa pa cualkier inconveniencia cu esaki por… Mas Informacion
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Dialuna 19 april 2020; di 12:15 PM pa 12:45 PM. Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier inconveniencia cu esaki por causa.
RECORDATORIO: Aplicacion Sosten Financiero Kwartaal 2 2021
Awe ta e ultimo dia cu por aplica pa Sosten Financiero pa Empresa Chikito y Mediano pa e di dos kwartaal di 2021 Empresanan chikito y mediano cu ta bin na remarke pa aplica pa Sosten Financiero pa Empresa Chikito y Mediano (Sosten Financiero a ricibi un notificacion di SVb cu mas informacion. E pago… Mas Informacion
Aplicacion Sosten Financiero Kwartaal 2 2021
SVb ta anuncia cu e periodo di aplicacion pa Sosten Financiero pa Empresa Chikito y Mediano pa e di dos kwartaal di 2021 ta di 15 di april te cu 19 di april, 2021 Empresanan chikito y mediano cu ta bin na remarke pa aplica pa Sosten Financiero pa Empresa Chikito y Mediano (Sosten Financiero)… Mas Informacion
Interupcion di Servicio Sistemanan di SVb
En conexion cu mantencion riba nos sistema di IT, tur servicio online di SVb lo wordo interumpi riba: Diabierna 9 april 2020; di 5:00 PM. E trabaonan di mantencion lo dura 24 ora. Durante e oranan aki nos sistemanan di Webportaal, MiSVb y MiPensioen no por wordo habri. Nos ta ofrece nos disculpa pa cualkier… Mas Informacion


text:
Nos ta pará kla pa yuda bo
Bo ta konstruyendo penshun serka PCN?
Bo areglo di penshun a kambia.
Wak e presentashon:
Bonbiní na e wèpsait di Pensioenfonds Caribisch Nederland (PCN). E fondo di penshun ta pa tur hende ku ta(bata) traha den gobièrnu, enseñansa òf kuido na Hulanda Karibense. Diskubrí via e menú parti ariba i/òf botonnan akibou, kua informashon di penshun ta interesante pa bo. Of usa e funshon pa buska parti ariba na man drechi. Laga nos sa si ainda bo tin pregunta. Gustosamente nos ta konta bo mas tokante bo penshun serka PCN.
Mi ta
risibí
un penshun
Mi
ta nobo
na PCN
informashon
pa dunadonan
di trabou
último noticia
Grado di kobertura ougùstùs 2022
Tur luna nos ta kompartí ku bo e aktual grado di kobertura...
Grado di kobertura juli 2022
Tur luna nos ta kompartí ku bo e aktual grado di kobertura...
Grado di kobertura juni 2022
Tur luna nos ta kompartí ku bo e aktual grado di kobertura...
Grado di kobertura mei 2022
Tur luna nos ta kompartí ku bo e aktual grado di kobertura...
Grado di kobertura aprel 2022
Tur luna nos ta kompartí ku bo e aktual grado di kobertura...
Kantor di PCN lota sera
Nos kantor lota sera...
Grado di kobertura maart 2022
Tur luna nos ta kompartí ku bo e aktual grado di kobertura...
Grado di kobertura februari 2022
Tur luna nos ta kompartí ku bo e aktual grado di kobertura...
Grado di kobertura januari 2022
Tur luna nos ta kompartí ku bo e aktual grado di kobertura...
Grado di kobertura desèmber 2021
Tur luna nos ta kompartí ku bo e aktual grado di kobertura...
Dikon nos ta invertí komo fondo?
PCN ta risibí primanan di penshun. Un gran parti di e primanan nos ta invertí. Nos ta hasi esei pa gana mas plaka pa e partisipantenan di nos fondo di penshun. Di manera ku bo entrada pa aweró por krese i nos tin e chèns pa indeksá e penshunnan. Naturalmente nos ta invertí a kambio di riesgo i kostonan aseptabel.
Presidente
Nos t’ei pa bo
T +599 717 09 84
E info-bonaire@pensioenfonds-cn.com
Habrí di:
08.30 – 12.00 uur
i di 13.00 – 16.00 uur


text:
Resultadonan di Beisbòl Liga Grandi ayera:
- Oakland Athletics a pèrdè di Minnesota Twins ku skor di 6-5
- Los Angeles Dodgers a derota Milwaukee Brewers ku skor di 14-4
- Chicago Cubs a pèrdè di St. Louis Cardinals ku skor di 5-1
- Cleveland Indians a pèrdè di Kansas City Royals ku skor di 7-4
- Detroit Tigers a derota Chicago White Sox ku skor di 4-1
- Baltimore Orioles a pèrdè di New York Yankees ku skor di 4-3
Didi Gregorius a konektá 1 hit den 4 turno na bate. Didi tin un promedio di .217. Den e partido Alex Rodriguez a konektá su di 661 honron di su karera. Ku esaki Rodriguez a pasa Willie Mays i posishoná su mes na di kuater lugá riba e lista di hungadónan ku mas honron konektá den nan karera
- Cincinnati Reds a pèrdè di Pittsburgh Pirates ku skor di 7-2
- Texas Rangers a derota Tampa Bay Rays ku skor di 5-4
- San Diego Padres a pèrdè di Arizona Diamondbacks ku skor di 11-0
- Houston Astros a derota Los Angeles Angels ku skor di 3-2
- Miami Marlins a gana San Francisco Giants ku skor di 7-2
Partidónan di Liga Grandi pa awe:
- Atlanta Braves kontra Washington Nationals
- Baltimore Orioles kontra New York Yankees
- New York Mets kontra Philadelphia Phillies
- St. Louis Cardinals kontra Pittsburgh Pirates
- Boston Red Sox kontra Toronto Blue Jays
- Kansas City Royals kontra Detroit Tigers
- Minnesota Twins kontra Cleveland Indians
- Texas Rangers kontra Tampa Bay Rays
- Chicago Cubs kontra Milwaukee Brewers
- Cincinnati Reds kontra Chicago White Sox
- Los Angeles Dodgers kontra Colorado Rockies
- San Diego Padres kontra Arizona Diamondbacks
- Houston Astros kontra Los Angeles Angels
- Oakland Athletics kontra Seattle Mariners
- Miami Marlins kontra San Francisco Giants
Breve:
- Manager di Baltimore Orioles, Buck Showalter a duna un aktualisashon riba e leshon di Jonathan Schoop ayera. Segun e manager e leshon na e rudia di Jonathan ta rekuperando hopi poko poko i a tuma mas di loke a spera. Esaki a pone ku segun e manager Jonathan no por kuminsá reabilitashon ainda pa motibu ku su rudia ta reteniendo líkido te ainda.
Tripel A
- Roger Bernadina no a konektá hit den 1 turno na bate pa Albuquerque Isotopes. Roger tin un promedio di .225
Klase A
- Carlton Daal a konektá 2 hit den 3 turno na bate ku 1 kareda anotá pa Daytona Tortugas. Carlton tin un promedio di .259
- John Polonius no a konektá hit den 4 turno na bate pa San Jose Giants. John tin un promedio di .211
- Darren Seferina a konektá 1 hit den 4 turno na bate pa Peoria Chiefs. Darren tin un promedio di .235
- Gianfranco Wawoe no a konektá hit den 3 turno na bate pa Clinton LumberKings. Gianfranco tin un promedio di .311
- Ozhaino Albies a konektá 3 hit, un single, un doblete i un tripel den 4 turno na bate ku 1 base por bola, 1 base roba, 2 kareda anotá i 1 kareda empuha pa Rome Braves. Ozhaino tin un promedio di .295


text:
Diaranson pa 12’or marduga Boneiro ta manda un boletin di tempo y un advertencia na vigor.
Mensahe di KNMI
Boletin di siklon tropikal NR. 6
Mensahe NR. 3
Fecha: djamars 28 di yüni 2022 Ora: 23:08 ora lokal
Mensahe klave / Atvertensia na vigor i vigilansia
o Un atvertensia pa tormenta tropikal ta keda na vigor pa Boneiru pa Potensial Siklon Tropikal 2
o Segun pronóstiko e potensial tormenta tropikal ta pasa alrededor di 35 mi (55 km) sùit di Boneiru riba djárason 29 di yüni pa 17:00 ‘or ora lokal (AST).
o Ta spera inisio di bientu ku forsa di tormenta tropikal di 65-75 km/o riba djárason lat den atardi òf trempan den oranan di anochi, anochi lat riba djárason rápidamente bientu lo baha i ta mas leve.
o Spesialmente den área kaminda tin áwaseru, ráfaga di bientu fuerte di 75-100 km/o ta posibel.
o Ta spera un kantidat total di 75-125mm (3-5 inch) di yobida fuerte òf tormenta for di djárason den oranan lat di mainta te den oranan di djárason anochi.
_____________________________________________________________________________
Efekto riba kondishonnan lokal
Bientu
Bientu lo bira di direkshon ost pa nort ost durante djárason mainta. Na final di mèrdia riba djárason bientu lo bolbe bini di direkshon ost i lo oumentá te 55-65 km/o, i anochi di 65-75 km/o. Spesialmente den área kaminda tin áwaseru, ráfaga di bientu fuerte di 75-100 km/o ta posibel. Durante anochi di djárason e bientu lo baha rápidamente.
Laman
Ta spera laman brutu riba djárason atardi lat, por spera ku olanan por subi te ku 3-4 meter (10-13 pia), inkluyendo 1,0-1,5 m (3-5 pia) di sobrá ola for di direkshon nort ost, i lo baha bèk lentamente na 1,5-2,5 m (5-8 pia) djaweps mainta.
Áwaseru
Por spera yobida fuerte i tormenta for di djárason mainta te djárason anochi i direpente por okashoná inundashon lokal. Ta spera un kantidat total di 75-125mm (3-5 inch).
Ta konsehá outoridat lokal i residente di Boneiru pa sigui monitoreá futuro progreso di e sistema di wer i pa tuma tur prekoushon nesesario pa salbaguardiá bida i propiedat. ______________________________________________________________________
E sentro su último posishon i pronóstiko
Te ku djadumingu 3 di yüli 2’or di mèrdia (AST), e posishon mas serka ta pronostiká na:
Djárason 29 di yüni 5’or di atardi (AST) 11.7N 68.3W Tormenta Tropikal 35 mi (56 km) S di Boneiru
Djamars 28 di yüni 11’or di anochi 10.9N 62.8W Tormenta Tropikal 611 mi (983 km) ESE di Boneiru
Djárason 29 di yüni 8’or di mainta 11.3N 65.5W Tormenta Tropikal 196 mi (316 km) ESE di Boneiru
Djárason 29 di yüni 8’or di anochi 11.8N 69.2W Tormenta Tropikal 69 mi (111 km) WSW di Boneiru
Djaweps 30 di yüni 8’or di mainta 12.3N 72.9W Tormenta Tropikal 314 mi (505 km) W di Boneiru
Definishonnan
ATVERTENSIA PA TORMENTA TROPIKAL: Un atvertensia pa kondishonnan di tormenta tropikal, inkluyendo bientu sostené dentro di e rango di 63-117 km/o (39-73 mph) (34-63) nudo ta posibel den un region spesífiko dentro di 36 ora òf ménos.
Siguiente boletin: Djarason 28 di yüni 2022, 05:08 di mainta ora lokal


text:
Mas opshon di pago pa e konsumidó: Empresa grandi òf chikí por bin na remarke pa Sentoo
Mas opshon di pago pa e konsumidó:
Empresa grandi òf chikí por bin na remarke pa Sentoo
WILLEMSTAD: Banco di Caribe a risibí hopi reakshon riba e opshon di pago ku Sentoo. E konsumidó ke mas fasilidat di pago i na su turno e komersiante ke ofresé su kliente tur opshon ku tin den merkado. Establesimentunan den un futuro serkano mester por ofresé diferente método di pago, di manera ku e kliente por paga manera é ta deseá; ku sèn kèsh, tarheta débito i krédito, online òf usando QR Code.
Por ehèmpel, ku Sentoo su ‘online check-out’, komersiantenan por ofresé e proseso kompleto di un manera hopi fásil i asina aseptá pago online. E kliente mester djis selektá Sentoo na momento di ‘check-out’ i selektá Banco di Caribe riba e pantaya. Outomátikamente nan ta keda dirigí na nan portal di ‘online banking’ na unda ku ya tur informashon di e kompra i e pago a keda yená. Mester djis klek, konfirmá, i tur kos ta klá! E kliente ta keda outomátikamente dirigí bèk na e pantaya di kompra na unda e mester djis finalisá e proseso. E ‘online checkout’ ta krea un eksperensia fásil i lihé den un ambiente ya kustumbrá di e propio kliente.
Tambe por risibí pagonan lokal ku Sentoo usando un QR Code. E QR Code ta ideal pa por ehèmpel
(e-)invoice, ticket, òf un resibu na restorant. Ta inisiá e proseso di pago dor di scan e QR Code ku un smartphone òf tablet. E montante korekto i referensia di pago ya a keda outomátikamente yená.
Realmente no ta importá kua opshon di pago ku Sentoo bo skohe; importante ta pa bo ofresé un opshon di pago ‘online’ ku ta fasilitá bo klientenan tambe. Tur empresa – grandi òf chikitu- por bin na remarke pa Sentoo. Klientenan empresarial, ku ta deseá di ofresé mas opshon di pago na nan kliente pa nan produkto òf servisionan, por aserká nan ‘account manager’ na Banco di Caribe pa apliká pa e servisio di Sentoo. Si bo no ta kliente komersial di Banco di Caribe ainda i ke bini na remarke pa e servisio aki, por traha un sita ku Corporate Support na corporatesupport@bancodicaribe.com Aktualmente Banco di Caribe ta e úniko banko ku ta ofresé e servisio aki pa kompania lokal na Kòrsou, Aruba i Boneiru.


text:
GLACIAL TA YUDA
Nos ta kere den duna bèk na nos komunidat kaminda nos por.
Nos klientenan tin un konekshon fuerte, i hopi biaha tambe personal, ku e marka di Glacial. Nos ta hasi donashonnan di nos produktonan na organisashonnan no lukrativo ku ta traha pa mehorá e kalidat di bida pa tur miembro di nos komunidat di kualke manera ku nan por.
Un selekshon di e organisashonnan ku nos ta sostené:
- Red Cross Curacao
- CuraDoet
- Curacao Clean Up
- Sea Turtle Conservation Carmabi Curacao
- Kas di kuido Betesda
- Green Kids Curacao
- Fundashon Lechi di Mama Kórsou
- Diferente grupo di skout
- Diferente grupo di misa
Nos ta enfoká
riba
beisbòl,
basket
i
atletismo.
Ora nos patrosiná
eventonan...
nos ta buska eventonan deportivo ku ta stimulá e desaroyo di nos hóbennan.
Si bo manda nos un solisitut di donashon, por fabor inkluí lo siguiente den bo karta di solisitut:
- Nòmber i adrès di e organisashon
- Nòmber di e persona di kontakto prinsipal
- Motibu pa e solisitut
- Kantidat di personanan involukrá
Nos lo aseptá solamente kartanan di taip.


text:
RECORDATORIO: Subsidio di Salario – Augustus 2021
Awe, diabierna 27 di augustus, ta e ultimo dia cu por aplica pa subsidio di salario pa luna di augustus
Como dunado di trabou bo tin te fin di dia (11:59 pm) pa entrega bo aplicacion. Un dunado di trabou cu ta aplica pa subsidio di salario pa luna di augustus mester a cumpli cu e pago di tur prima y seguro social pa lunanan di mei 2021 te cu juli 2021. SVb ta referi aki na e primanan di AZV, AOV/AWW, pensioen general di trahado y ZV/OV. Ta e deber di un dunado di trabou pa paga e primanan aki.
Tambe tur dunado di trabou mester percura pa den nan MiSVb tin e salarionan real di nan trahadonan registra. SVb ta controla esaki y si e dunado di trabou no tin e salario real registra e por afecta e pago di subsidio di salario.
TENE NA CUENTA CU E TA E RESPONSABILIDAD DI E DUNADO DI TRABOU PA CONTROLA E INFORMACION DI APLICACION Y NO DI E TRAHADO. EN CASO CU DUNADO DI TRABOU ENTREGA UN PETICION CU NO TA CORECTO Y/OF CU FALTA INFORMACION ESAKI TA CONDUCI NA RECHASO DI E PETICION PA SUBSIDIO DI SALARIO. VERIFICA TUR DOCUMENTO Y FORMULARIO PROME CU ENTREGA!
Si bo tin pregunta, nos service center digital tey pa asisti bo. Mail nan na loonsubsidie@svbaruba.org.


text:
REINA BEATRIX TA SERA MAJAN PUES NO TIN LES.
Kolegio Rayo di Solo (anteriormente Kolegio Reina Beatrix) ta será mañan pa motibu ku e problema di e instalashon di koriente ainda no a wordu solushona. Alumnonan ku despues di skol ta bishitá Tra’i merdia parti mainta por wordu aloha na e sentro di bario konserni. Nos ta pidi mayornan kooperashon i komprenshon pa e situashon pero seguridat di nos alumnonan i maestronan ta bai na promé luga.
FUENTE : LIVE 99 FM
KONFIRMA PA:
Eveliene Coenen. Direktor general Stichting Openbaar Onderwijs Bonaire.


text:
KRALENDIJK – Gobièrnu di Boneiru a bolbe kuminsá ku e proseso pa yega na un Sekretario Insular pa Entidat Públiko Boneiru. Esaki debí ku e Sekretario Insular ku tabatin na bista, Tim Muller a informá ku e lo no kontinuá pa okupá e funshon ariba menshoná. Muller ta aktualmente na Saba i ta okupá e posishon di mas haltu komo ámtenar aya riba e isla. Tin diferente motibu pa kua Muller a opta pa kontinuá na Saba. Entre otro e situashon vulnerabel ku Saba a pasa aden relashoná ku e krísis di ‘corona’ vírùs. E palabrashon tabata pa Muller a drenta funshon na Boneiru 1 di mei 2020, komo susesor di Nerry Gonzales. Pa e motibu menshoná, gobièrnu di Boneiru a inisiá e proseso pa buska un Sekretario Insular nobo. Pues tin un aviso publiká ku ta buskando un persona pa okupá e funshon ariba menshoná. Ta buskando un persona inspirante ku eksperensia, un persona ku por trese kambio den e organisashon. E persona lo tin un temporada di trabou pa 2 aña. E persona mester ta íntegro, inspirante,
Konfiabel i orientá riba resultado. E funshon di Sekretario Insular ta den e skal 17, i e persona su salario lo ta un montante entre 6.629 pa 8.181 dòler pa luna. Esaki ta e situashon i awor ta pendiente ken ta bai reakshoná pa okupá e funshon.


text:
Den Haag – Minister Plenipotenciario Suplente mr. Ady Thijsen a presencia riba invitacion di Stichting Indië Monument e conmemoracion nacional na Roermond. Durante e ceremonia na e Nationaal Indië-monument 1945-1962 ta conmemora tur e militarnan cu a fayece entre 1945 te cu 1962 na Nederlands Indië, e actual Indonesia. Tambe ta conmemora tur militarnan cu a fayece durante di missionnan di Paz di Nacionnan Uni.
E ceremonia a conta cu presencia di Prome Minister di Hulanda Mark Rutte, vice-presidente di Tweede Martin Bosma, presidente di Eerste Kamer Jan Anthonie Bruin, Comisario di Rey pa Limburg Emile Roemer y otro dignitarionan.
Premier Rutte a tene un discurso y a pone un krans den nomber di Conseho di Minister na e monumento.
Despues diferente representante, tanto militar como civil a pone un krans na e monumento, sigi pa un desfile door di e invitadonan, autoridadnan militarnan y civil y bishitantenan.


text:
Durante conferencia di prensa di Gobierno di Aruba diabierna mainta, Prome Minister Evelyn Wever-Croes a reacciona riba e pregunta haci na dje tocante e hecho cu tin un politico cu recien a wordo elegi pa drenta Parlamento siendo e ta den prison. Prome Minister a expresa su preocupacion pa e hecho aki pasobra esaki ta un berguensa pa henter pais Aruba.
“E no ta trata di mi partido y e no ta mi colega pero e ta un Arubiano y nos como Arubiano ta bay den historia pa e berguensa aki cu lamentablemente e partido AVP ta pone nos pasa aden cu e nombracion di Parlamentario Sevinger. Na e momentonan aki tin un ley caba na Parlamento tocante screening y esaki ta un compromiso cu nos tin cu ora nos huramenta como Parlamentario. Pa un tempo mi ta bay ta Minister President y Parlamentario pa un tempo transitorio y e prome compromiso ta pa pasa e ley ey y saca sr.Sevinger for di Parlamento si e logra huramenta”.
E di dos paso lo ta pa ankra den e constitucion pa tipo di cosnan asina no pasa nunca mas. Pasobra mi no ta kere cu tin un Arubiano awe riba e baranca aki cu no ta sinti berguensa di loke cu por pasa otro siman. Pa constitucion bo mester 2/3 parte kiermeen nos mester mas sosten den Parlamento. Cambio di constitucion no ta cla ainda por lo tanto esaki no ta algo cu por pasa otro siman of aki 2 siman ya cu e tin cu cana su caminda pa Raad van Advies.
Lamentablemente otro cambio di constitucion si nos a purba trata den Parlamento cual ta purba ankra e Ombudsman den constitucion pero esaki no a conta cu sosten lamentablemente ni di RED, ni di Daphne Lejuez y ni di AVP pa cua motibo e no por a pasa.
Mi ta spera cu e Parlamento nobo cu ta huramenta otro siman demostra e madures di por pasa riba diferencianan politico y pone interes di Aruba na prome luga. Esaki ta un prioridad”, Prome Minister Evelyn Wever-Croes a duna di conoce.


text:
VERACRUZ — E direktiva di e ekipo di Rojos del Águila de Veracruz a anunsiá ku Sharnol ‘Pachito’ Adriana lo ta e mènedjer interino pa e ekipo. Sharnol lo tin ku trese un kambio den e ekipo di Tripel A ku aktualmente ta den bòm Liga Mehikano di Beisbòl ku un rèkert di 19-29.
“Den kaso ku nos risibí bon resultado ku Sharnol na kabes, lo mi kita e interino for di su título,” e presidente di e ekipo, Jose Antonio Mansur a bisa. Segun e presidente, “Sharnol ta un tipo kapas i ku hopi eksperensia den Liga Mehikano di Beisbòl.”
Pa Sharnol na e momentu nan aki e ta bai pone atenshon na e parti mas fuerte di e ekipo di kual ta velosidat. “Nos tin ku usa nos velosidat, wak e numbernan, nan no ta gaña, nos tin un ekipo rápido anto asina nos ta bai hunga, nos no por warda riba e bataso oportuno ku no ke kai, miéntras nos ta haña batidonan di poder ku por konektá honron, nos lo usa nos mihó arma,” Sharnol a bisa.
Sharnol for di aña pasa tabata coach di bateo ku e ekipo. Pero segun e presidente di e ekipo, e la duna instrukshon kaba pa buska un coach di bateo nobo ya Sharnol por enfoká solamente riba dirigí e ekipo.


text:
Destinacion di medionan cu a sobra di Fondo Desaroyo Aruba
E 16 miyon florinnan Arubano (mas o menos 9 miyon euro) cu sobra di e fondo di desaroyo, Fondo Desaroyo Aruba (FDA), lo keda destina riba corto plaso pa drechamento di entre otro caminda y demas infrastructura, causa pa e mal tempo na Aruba na luna di november 2016, bon gobernacion, desaroyo duradero, mantencion di ley, enseñansa y proteccion di naturalesa. Ta uza e placa pa naturalesa principalmente pa proteccion di e rifnan di coral. Esaki Minister President di Aruba, Mike Eman, y Minister di Asuntonan Interno y di Relacionnan di Reino, Ronald Plasterk, a cumbini awe.
Entre 2000 y 2016, den cuadro di e relacion di cooperacion nobo entre Aruba y Hulanda, a ehecuta seis programa di mas aña na Aruba. Tur dos pais a deposita placa pa esaki den e fondo di desaroyo, Fondo Desaroyo Aruba (FDA). Hunto cu FDA a financia 763 proyecto den e periodo aki, cu un balor total di mas cu 500 miyon florin Arubiano, reparti entre e sectornan: calidad di gobernacion, enseñansa, salud publico, desaroyo economico duradero, mantencion di ley y Producto Aruba. Fin di september ta sigui e cuenta final di Fondo Desaroyo Aruba.


text: Diabierna madruga a drenta informe di un accidente cu hende herida dilanti di Wema na Ponton, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e chauffeur di un Ford pick-up a bay pasa un Toyota RHD pero net esaki tabata birando y e pick-up a dal e auto baha caminda na man robez ranca borchi trafico subi riba e barancanan banda di caminda. Debi na e impacto na e Toyota un dama sinta na banda robez a resulta herida ya cu e impacto tabata riba su banda. Na yegada di e ambulans nan a atende e victima na e sitio mes.


text: SYDNEY (AP) — Angelique Kerber a gana su di 8 competencia sigui pa e temporada nobo di tennis, biniendo di 3-1 den e ultimo set pa gana e clasificado Camilia Giorgi pa 6-2,6-3y asina yega na e e sydney internacional final ayera. Esaki ta segun e relato publica pa AP. Kerber, tabata campeon di e Australian Open na 2016 y el a gana tur 4 singels na e Hopman Cup y awo tur 4 finals na Sydney. Kerber lo enfrenta Ashleigh Barty,kende a gana e Australian compatriot Daria Gavilova 3-6,6-4,6-2 den e otro dos semi final.


text:
Durante su conferencia di prensa diahuebs 22 di juli, Minister di Salud y Turismo, Dangui Oduber, a toca e topico di obesidad. E topico aki ta uno cu ta causa preocupacion pa comunidad di Aruba, specialmente mirando e cifranan alarmante di personanan cu ta sufri di problema cu sobrepeso. Minister Oduber a splica un poco con prevencion ta e yabi pa bringa e problematica aki.
E problema di obesidad ta hopi grandi na Aruba. Minister Oduber a indica cu 70% di e poblacion tin sobrepeso y di e 70% aki, 25% ta obeso. Pa e motibo ey el a remarca cu a bin e plan di prevencion, y pāesey AZV ta yuda Ministerio di Salud combati e problema aki, pa cuminsa tuma accionnan concreto, no solamente cu campaƱanan di conscientisacion pero cu accionnan real pa yuda esnan cu tin problema cu obesidad.
Ministerio di Salud ta enfoca hopi riba e parti di prevencion. Oduber ta splica cu tin recomendacion di Raad van Advies, tin recomendacion di IMF y comunidad di Aruba ta consciente cu si no cuminsa inverti y tuma accionnan concreto riba prevencion, e fondonan di AZV ta bira impagabel. āAruba tin un comunidad cu no ta asina saludabel, pāesey tambe nos tin nos Plan Nacional di Prevencion cu ya caba a wordo lansaā, Oduber a bisa.
El a indica cu nan a calcula caba e beneficio di cada intervencion cu nan haci, muy specialmente den e edadnan mas jong ora ta mucha of hoben. Por ehempel intervencion di un mucha di 12 aƱa ta spaar den un ciclo di bida di un ciudadano, entre 50 y 75 mil florin.
āE return on investment di prevencion, no solamente bo tin un miho calidad di bida pa e ciudadano, bo ta aumenta su autoestima, pero a largo plaso bo ta logra reduci bo gastonan tambeā, Oduber a subraya.
El a menciona cu no hopi tempo atras e tabata na AZV pa papia riba cuater pilar riba cual ta bay enfoca pa reduci e gastonan y el a sigura cu un di nan ta e Aruba Healthy Lifestyle Center, cu ta dirigi pa personanan cu tin problema cu obesidad.
Minister Oduber a indica cu durante e ultimo lunanan nan tabata ocupa cu e planeamento di e Healthy Lifestyle Center buscando oficina, trahando e lista di vacatura cu ta inclui vacatura pa dietista, fisioterapista, basis arts, nutricionista, entre otro. Aworaki, segun el a seƱala, nan a termina cu e fase di planeamento, a identifica algun espacio caba na unda por establece e oficina y ta spera cu pa comienso di luna di september nan por cuminsa cu e prome proyecto piloto pa guia esnan cu tin problema cu obesidad.
El a comenta tambe cu ta bay amplia e cantidad di scol cu ta participa den e proyecto Scol Saludabel y motiva mayoria di scol na Aruba pa participa activamente den e proyecto aki y den tambe diferente campaƱanan di conscientisacion.
Minister Oduber a remarca cu su ministerio ta bay sigui sostene y financia e proyecto piloto Jump18, cu a wordo lansa aƱa pasa y ta bao direccion di Dr. Jamiu Busari. Jump18 ta un programa dirigi pa mucha y hoben di entre 4 y 18 aƱa cu ta confronta problemanan cu obesidad.
E programa aki a cuminsa na aƱa 2021 cu e proyecto piloto di 18 mucha y hoben cu a dura seis luna largo durante cual e participantenan a haya guia di nutricionista, dokter, a fisioterapista y practica diferente ehercicio pa asina yuda nan cu nan problema di sobrepeso.
Minister Oduber a enfatisa cu tur participante a termina e proyecto piloto exitosamente, ningun di nan a subi di peso y 90% di nan a baha peso. āOra bo papia cu e muchanan personalmente tur ta bisa bo con esaki a cambia nan bida, cambia nan estilo di bida, cambia nan percepcion y aumenta nan autoestima cu tabata hopi abao prome cu nan a cuminsa cu e proyectoā, el a agrega.
Jump18 ta bay lansa oficialmente nan segundo edicion den luna di augustus, na unda un otro grupo di hoben ta bay haya e oportunidad di participa y completa e programa pa otro seis luna mas.
Oduber a resalta cu e ta un reto hopi grandi pasobra prevencion no ta mustra e resultado a corto plaso, pero ta tuma por lo menos cinco pa dies aƱa pa por wak e resultado. āPero nos ta comprometi como ministerio pa inverti den prevencion, pasobra hopi asignatura di gobiernonan anterior, diferente Minister di Salud a papia hopi di prevencion, pero nos ministerio no solamente a desaroya un plan conhuntamente cu PAHO (Organisacion Panamericano di Salud). Si no nos ta pone fondonan disponibel tambe pa asina por ehecuta e plan nacional aki, cu aki cinco of dies aƱa nos ta spera di bay mira e resultadonanā, e minister di Salud a indica.


text:
- Ariën Rasmijn
Fe
Claramente, aki na Aruba nos ta bibando den un mundo di fantasia. Anto hopi di nos riba dje tin nan propio version di e mundo ey.
Trahadornan di Elmar, WEB y awemainta Arubus ainda ta kere cu nan por y mester haya nan 12,5 porciento bek. Hecho ta berdad cu no tur parti di sector publico ta pitch in. Gobierno di berdad a lepia eynan y ni cuanto Tanchi taha awo pa Banco Central, Apfa y FCCA tambe entrega, e daño na e confiansa y e solidaridad a wordo haci caba. Pero esaki no ta e momento pa exigi. Sigur no awor cu e resto di nos economia ta den cuminsa collapse.
Den proximo lunanan mas y mas negoshi ta bay sera y mas y mas hende ta bay haya nan mes sin trabou y batiendo na porta di FPNC, Cruz Cora y oficina di FASE. No solamente e no ta factibel - pio si bo tene cuenta cu e posicion di Hulanda cu na dado momento e financiamento ta bay stop -, e por trese tension mas laat ora pobresa y desesperacion kick in den serio y problemanan ta cuminsa surgi den bario, entre bisiñanan.
Ami no ta get con nan no ta wak, of si nan no kier wak, of si kizas tin politica hungando un rol, pero at this point hende mester cuminsa lanta for di nan soño y realisa cu pa cuminsa nan tin suerte cu nan tin trabou ainda, y cu e cortamento di salario ta bay dura at least un paar di aña mas. Apesar cu tin vacuna na caminda, nos ta hopi - HOPI - leu for di cas ainda. Turismo no ta bay kickstart bek asina lihe, mirando con na Merca, Latino-America y Europa nan ta leu di tin e pandemia bou control. Fuera di esey, nos no tin niun otro carta pa hunga. Letterlijk niun. Den sector priva trahadornan a acepta cu e salario cu nan tabatin pre-Covid ta algo di pasado. Somehow, cierto trahadornan den sector (semi-) publico ainda ta kere cu nan ta traha di un tipo di tela special y cu nan si por keda claim pa bay bek den tempo y haci comosifuera cu Covid no ta toca nan. By the way, tuma nota si cu mi no a menciona enfermeronan. Los di e presion den cual nan ta traha dia aden dia afo y cu lo por bira mas si e variante Ingles di Covid plama y mas hende bira malo, nan tin cu wak con nan sector ta wordo corta structuralmente cu 5 miyon cada luna. Y nan no tin e salarionan halto cu hopi trahador por ehempel na Elmar si tin. Pero hasta nan na dado momento lo mester realisa cu no por bay bek. Niun di nos, sea den sector publico, semi-publico, politico, priva, clase abou, clase media, ni hasta esnan cu placa por bay bek. At least pa un paar di aña.
Nos tur ta buskando un edge, un manera pa sobrevivi y logra bay dilanti toch. Nos ta asina custumbra di ta individualista, di cuida pa nos mes y nos mesun famia y biba segun e motto di ‘laga pa ken’. Esaki no ta e momento mas pa esey. E mentalidad ey mester laga pa pasado pasobra den futuro e ta bay costabo mas cu bo lo kier imagina. Si nos kier of no, si nos gusta otro of no...nos tin cu siña para hunto y mustra disciplina hunto. Keda critico, pero no lubida mantene bista riba realidad, anto pone diferencianan fundamental y desconfiansa cronico un banda. Corda cu net e desconfiansa ey ta loke ta pone cualkier grupo dividi y kibra nos.
Nos mester siña haya fe bek den otro. Fuera di contexto politico, social, ideologico. Los di si ami si ta kere den e peliger di e virus y cu mi ta kere den tuma e vacuna y abo no. Pa duro cu e ta awo, cu tanto polarisacion, oportunismo, rabia, duda y miedo, nos tin cu siña haya fe bek den otro como hende. Fe ta algo cu bo tin cu gana bek. Trahadornan den sector (semi-) publico lo por cuminsa gana poco di e confiansa den nan bek dor di leumind exigi y para hunto cu e resto di nos.
Fe ta un palabra grandi y keremi, ami mes tin masha tiki fe den humanidad, y francamente mi a perde hopi fe den e pueblo aki durante ultimo aña. Pero mi sa tambe cu asina so nos por mitiga e daño cu ainda ta na caminda. Kizas nos tine den nos pa uni, apesar di tur cos. Pero kizas esey ta mi mesun mundo di fantasia.


text:
E ultimo gruponan, for di un total di 64 ta hunga dia 3 di juli pa será e promer rond di Mens Erger Je Niet Live den Centro di Bario Brazil.
E ultimonan pa será e promer rond ta :Kleine Vrijdag Crew, New India Assurance, Bombers y S.I.S.S
termina.
Depues ta sigui e weganan di “Pool B”. Black Widows, Commando, Maestronan Alegre y Weet Niks.
Diasabra dia 4 di juli ta cuminsa e segundo rond cu ta “Pool A”.
Eynan si bo perde bo ta afo te otro aña. Afueraaaaaaaaaa ..…
E promer wega di “Do or Die” ta entre Grupo Gaña Sa, Jun Jun Racing, La Cabana Beach & RC, Rooi
Afo Fan Club. E di dos wega di “Do or Die” ta Cana Malo pasa Bon, Smilling Faces, MBI y WEB.
Resultado di siman pasa dia 26 di Juni ta e siguiente:
Prome wega. 1. Citizen 2. Chill swa 3. Headmasters 4. OM# 1.
Di dos wega e ganadornan tabata 1. WSR Crew , 2. Sherwin Williams , 3. E Cos ki ta Dushi y esnan cu
a keda tur na, Banana Gang na ultimo lugar. (LOL)
Den siman tambe tabata tin wega entre e diferente departamento/seccion di Cuerpo policial.


text:
ROTTERDAM – Dialuna anochi
Na Rotterdam HARC -team e team special di Douane a bin haya den un container un cargamento miyonario di droga.
Durante un control dialuna anochi ariba tereno unda ta staciona containers e Team special a rista un container di pinda.
Entre e carga cu a bin di Argentina a bin haya e droga.
Tawata trata di 361kilo na bloki di cocaina.
Despues cu a bin topa cu a droga aki mesora HARC-team a start un investigacion cu a hibanan na un otro container di mesun compania di carga. Aki den Douane nan a bin topa cu 505 kilo di droga.
HARC-team ta samenwerkingsverband di Douane. FIOD, Maritiem Politie y Ministerio Publico ta investigando e caso aki.
Mientrastanto e 866 kilo di droga haya balora na 65 miyon Euro ya a wordo destrui.
Nos ta sinti cu mester mas cooperacion aki na Aruba tambe pa nos por sigui combati droga den tur sentido y manera.
Polis ta haciendo un trabou di piki bendedonan, pero no tin un fin na esaki den un horizonte cerca.
Debi cu mester ataka unda tur e droga ta keda drenta y esaki unicamente por duna mas resultado ora bo tin mas team specialisa trahando hunto manera den e caso aki un HARC-TEAM.


text:
WILLEMSTAD — Manera ya ta konosí nos selekshon nashonal di futsal a klasifiká na yanüari último den e promé buèlta di e torneo aki i awor, nos selekshon ta kla pa saka kara di Kòrsou den e segundo buèlta di e CONCACAF Futsal Championship.
Despues di dianan di trainingnan intensivo i un temporada di preparashon ekstenso, djaweps 5 di mei 7:00 AM nos selekshon nashonal di futsal lo biaha pa Costa Rica pa asina kumpli ku nan kompromisonan den e segundo buèlta di e CFU Futsal Tournament ku ta tuma lugá di 8 pa 14 di mei próksimo.
Nos grupo, kual ta grupo B, ta konsistí di e siguiente paisnan; Cuba, Costa Rica, Canada òf Merka i Kòrsou.
Skema di weganan:
Weganan Final:
*E orarionan den e skema ta ora di Kòrsou
Den transkurso di e siman aki nos lo sa ku Merka òf Canada ta bira nos kontrikante.
Esaki abase di e resultado di nan weganan ku ta tumando lugá e dia nan aki.
E 4 ganadónan di e buèlta aki lo sigui den kontienda pa e Mundial di Futsal ku lo tuma lugá na Colombia den luna di sèptèmber i òktober.
Nos selekshon nashonal di futsal ta konsistí di un grupo di 14 hungadó ku ta wòrdu dirigí pa Sr. Kenneth ‘Bob’ Bernabela ku ta e direktor tékniko di e selekshon aki i Sr. Jubinald Martis ku ta e asistente di e direktor tékniko.
Tambe ta biaha huntu ku e selekshon Sr. Luthson Reenis ku ta esun enkargá ku e materialnan di e selekshon, un fisioterapista kual ta Sr. Sander Schelling i e hefe di delegashon ku ta Sr. Alexander Molina, miembro di direktiva di FFK.
Nos selekshon ta konsistí di e siguiente hungadónan:
- Ashar Bernardus
- Gino Costina
- Shurwendel Roosje
- Everon Espacia
- Jarzinho Pieter
- Rudrick Pop
- Germaine Geerman
- Jean Pauletta
- Stallone Isenia
- Jamain De Kaster
- Luidjino Hoyer
- Djuric Ascencion
- Every Janzen
- Bryan Pareira
E delaster 4 hungadó nan aki a bin for di Hulanda pa bin reforsá nos selekshon nashonal di futsal.


text:
WILLEMSTAD — Manera ya ta konosí nos selekshon nashonal a klasifiká pa e segundo buèlta di Scotiabank Scotiabank Caribbean Cup i preparashonnan a kuminsá pa loke ta trata e 2 kompromisonan di nos selekshon nashonal.
Nos promé partido lo ta kontra Guyana Ingles djárason, promé di yüni miéntras djamars 7 di yüni nos lo enfrentá U.S. Virgin Islands. Ámbos partido lo tuma lugá aki na Kòrsou den Stadion Ergilio Hato (SDK) pa 8or di anochi.
En konekshon ku e preparashonnan pa nos siguiente kompromisonan di Scotiabank Caribbean Cup, djabièrnè 20 di mei, nos selekshon nashonal lo tin un partido amistoso kontra e ekipo kampion di Terser Divishon aya na Hulanda, R.K.V.V. Westlandia. E partido aki lo tuma lugá na Hulanda, 8or di anochi (ora di Hulanda) riba e tereno di Excelsior Maasluis i lo wòrdu transmití pa Fox Sports. Awe a drenta e notisia ku e hungadó Jarchinio Antonia, kende a debutá ku nos selekshon durante e partidonan di e promé buèlta di Caribbean Cup, tambe lo forma parti di nos selekshon ku lo enfrentá R.K.V.V. Westlandia durante e partido amistoso aki.
E siguiente hungadónan a keda selekshoná pa partisipá na e partido amistoso aki:
- Eloy Room
- Joel Saro
- Shanon Carmelia
- Elson Hooi
- Leandro Bacuna
- Luidjino Hojer
- Gino van Kessel
- Michaël Maria
- Rhu-Endly ‘Cuco’ Martina
- Vidarell ‘Papito’ Merencia
- Rihairo Meulens
- Rangelo Janga
- Ayrton Statie
- Irvingly Eijma
- Rigino Cecilia
- Jason Wall
- Germaine ‘Kemy’ Agustien
- Felicitano Zschusschen
- Gillian Justiana
- Derwin Martina
- Jarchinio Antonia
Despues di e partido amistoso aki, nos hungadónan residensia aya na Hulanda lo yega Kòrsou den e wikènt di 27 di mei pa asina djòin nos hungadónan lokal i sigui ku e training nan pa nos 2 kompromisonan den e segundo buèlta di Scotiabank Caribbean Cup 2016.
Karchinan pa e 2 partidonan aki lo ta optenibel entrante djaluna 23 di mei na FFK bou di ora di ofisina, Botika Mampuritu, Beep Beep, 4th of July Snèk na Barber, pòmp di gasolin Santa Maria i na tur filial di C-Post N.V.
E preisnan pa e diferente paketenan pa sekshonnan ta lo siguiente:
- VIP ta kosta Fl.300,- (inkluso konsumo);
- Bou di tribuna kubrí ta Fl.75,-
- Bou di tribuna kubrí parti Festival Center ta Fl.50,-
- Tribuna no kubrí ta Fl.30,-
- Den e sekshon di tribuna no kubrí mucha te ku 12 aña i 60+ ta paga Fl.20,-
Tene na kuente ku e preisnan aki ta válido pa ámbos partido, pues bo ta kumpra un pakete di karchi pa tur e 2 partidonan aki!
Ainda tin mas suèter di nos selekshon nashonal ku shal optenibel na FFK bou di ora di ofisina na balor di 35 ku 25 florin. Pasa buska di bo pa asina bo bin sostené i apoyá nos hungadónan.
Reservá djárason dia promé di yüni i djamars 7 di yüni pa bo ta den stadion Ergilio Hato komo e number 12 sosteniendo nos selekshon nashonal.


text:
KRALENDIJK – E kaminda den Hanchi Amboina ta parsialmente será i a inisiá ku trabou pa koba un parti di e kaya pa pone asfalt na e sitio. Ta un área ku tabatin hopi outomobilista prekupá ku e situashon di burakunan. Diferente persona a kap tayer i kibra kos bou di nan outo riba e kaminda, debí na tantísimo buraku ku tabatin na sierto parti di e kaya. Hopi tabata e gritunan, ku porfin a hala atenshon di esnan konserní i trabou pa drecha e kaminda a kuminsa awe djarason mainta. Radio Live 99.9 FM a papia ku Martijn Zwiers di BWM, kendenan ta hasi e trabou pa drecha e kaminda, ku lo bai purba kaba e trabou pa djabièrnè awor pa outo por pasa, usando e parti nobo di e kaya. Si dado kaso no logra, lo sigui traha otro siman tambe riba esaki. Ta bai koba e fundeshi, yen’é i hasi tur esfuerso pa tèrminá e kaminda rápido. Kisas no den su totalidat, sinembargo si ku outo por pasa riba e kaminda i na luna di yanüari 2021 ta finalis’é, Zwiers a bisa. Esaki ta un tarea di urgensia i di último ora ku BWM a haña serka gobièrnu pa tèrminá den un par di dia pero naturalmente lo hasi un trabou di kalidat. Ta supliká outomobilistanan pa por fabor hasi uso di e desviashon indiká ku bòrchi.
Tin diferente otro kaminda ku ta rekerí atenshon kasi similar ku esaki, sinembargo mester kuminsá un kaminda pa por yega na e otronan. Potrèt ta ilustrá momentu ku trabou nan a kuminsá awe mainta.


text:
E mata di huku, ta un mata ku ta krese na un manera solitario. Hopi hende no konosé e mata di huku mes. E ta krese den baranka òf den tera kleps i seku. E ta un mata ku no tin mester di awa tur dia. E momento ku huku ta hala atenshon ta den e temporada ku e ta floria. Na e momentu ku huku ta floria, durante dia kasi bo no ta ripara mes ku e ta floriando. Mas parti den ora di anochi e perfume di flor di huku ta yena airu. E ta algu masha spesial i romántiko.
Flor di Huku ta e tomo di poesia ku Regina “Uchi” Frans ta debutá kuné despues di a move hopi tempu kaba den e mundu literario boneriano. Regina Frans ta konosí di diferente presentashon komo poeta i outor na Boneiru i Kòrsou (presentashon na Siman di Buki, a risibí na 2004 Tapushi di Oro di “Fundashon Arte di Palabra”.
Reseña kòrtiku:
Pa amantenan di "Luna Yen ku Poesia i Storia" un soño ta bira realidat. Pa Uchi mes tambe un deseo ferviente ta konkretisá ku publikashon di Flor di Huku. Un tomo di poesia ku ta selebrá diferente aspekto di nos bida den un naturalesa ku rikesa deskribí den e idioma riku ku nos papiamentu ta. Ta di rekomendá pa kada amante di naturalesa i nos dushi papiamentu tin e tomo akí komo un presiosidat den nan propiedat literario. (Hubert Vis)


text:
Durante conferencia di prensa diahuebs mainta Minister di Asuntonan Economico, Comunicacion y Desaroyo Sostenibel, mr. Geoffrey Wever a anuncia cu entrante 14 di september, Gasolin lo baha cu 25.2 cent (-8.6%), Diesel lo baha cu 8.5 cent (-3.1%), y Kerosin lo baha cu 9.7 cent (-3.8%).
Minister Wever mescos cu comunidad henter ta contento di mira e rebaho aki. Ya caba di luna pasa por a cuminsa mira e trend aki riba mercado internacional ora prijs pa bari di Diesel y Gasoline tambe a cuminsa baha. Minister Wever hunto cu Gobierno di Aruba ta spera cu e trend aki por continua, cual lo ta na beneficio di tur.
Mercado internacional a recupera for di e shock inicial di prijs causa pa e inicio di guera na Ukrania, pero ainda ta ser afecta completamente pa desaroyonan internacional. Ta premira un stabilisacion pa awo, mientrastanto Gobierno di Aruba lo sigui enfoca riba reduccion di dependencia internacional y desaroyo mas sostenibel posibel.


text:
Dialuna 12 di september, a tuma luga un reunion unda a invita e grupo cu
ta maneha Casnan di Cuido pa asina presenta ministerio di asuntonan di
adulto mayor, su vision y maneho y asina tambe habri oportunidad pa
dialogo mientras ta finalisa e maneho pa cu adulto mayor.
A cuminsa na splica e situacion actual unda cu resultado di CENSO 2020 ta
mustra cu na Aruba tin alrededor di 25.258 persona cu ta 60+, esaki ta
forma 23% di e poblacion di Aruba. Sigur un grupo cu merece su debido
atencion y compromiso for di gobierno.
Tambe a remarca cu na 2018, IVA(Inspectie Volksgezondheid Aruba) a hasi
un nulmeting unda a resulta cu niun Cas di Cuido no tin permiso. E
intencion no ta pa cera esakinan pero a enfatisa cu e proceso di permiso pa
casnan di cuido tin prioridad halto pa e ministerio y ta spera di por regla cu
tur cas tin permiso pa fin di e aña aki.
Otro retonan cu e ministerio ta encontra cune pa cu e adultonan mayor ta
financiamento di gastonan di cuido, capacidad di cama, infrastructura
ekipa, malesanan cronico y loke e grupo di Casnan di Cuido tambe a trece
dilanti, cual ta e necesidad di personal capacita. Sin lubida riba e
participacion di e adulto mayor den su mesun cuido.
Tambe a elabora riba e metanan di Directie Ouderenzaken (unabes
estableci) cual ta pa hisa accesibilidad na servicionann (di cuido), stimula
participacion di Adultonan Mayor pa promove e calidad di cuido y
bienestar (zorg en welzijn) den e grupo aki. Esaki ta nifica cu e rol di Dienst
Ouderenzorg, lo bai cai bou Directie Ouderenzaken, esaki ta pa centralisa
tur loke ta resorta bou nos adultonan mayor bou un solo capa.
Den transcurso di september lo ta teniendo diferente reunionan cu grupo y
organisacionnan cu ta aporta na bienestar di nos Adultonan Mayor, den
cuadro di preparacionan pa cu Luna di Adulto Mayor, na October.
Minister Arends ta gradici e Casnan di Cuido pa a atende e reunion aki
unda a expresa e vision pa e cliente ta central y unda Casnan di Cuido ta
brinda cuido di calidad, adecua y accesibel.


text:
Diasabra mainta otro banda di Xavier University na Santa Helenastraat un van blanco a dal un homber riba un pan electrico. E homber coriendo riba e aparato aki bahando for di pariba riba Santa Helenastraat bayendo abou a haya su mes confronta cu e van a dal e y lastre algun meter.
E homber a resulta herida, polis a presenta di biaha y mira e situacion. Ambulance a presenta na e sitio pa atende cu e victima. E caminda a keda cera pa basta rato te ora cu Polis di trafico a presenta na e sitio pa tuma dato di e sucedido.


text:
XIANYANG, CHINA – Jemyma Betrian ta añadí otro viktoria mas riba su rèkert. Esaki despues ku e la gana kontra di Wang Ke Han di China den den su kas na Xianyang, China. E pelea no a kuminsá fásil pa Betrian. Na dos okashon den e promé asalto su kontrinkante Chines a buta Jemyma toka lona.
Den e di dos i di tres asalto Betrian a haña su mes i logra un empate despues di tres asalto. Esaki a pone ku e pelea mester a bai un asalto mas pa kibra e empate. E asalto aki Jemyma a gana pa via di desishon dividí i asina tambe gana e pelea.
Jemyma lo ta bek den ring dia 15 di febrüari próksimo den e kartelera di WCK Muay Thai “Matter of Pride”, na Pechanga Resort i Kasino den e siudat di Temecula, California. Den e pelea prinsipal, Jemyma Betrian lo enfrentá Thais Souza.
Wak e kartelera kompletu ku Jemyma Betrian a bringa aden. E pelea di Jemyma mes ta kuminsá na 01:57:00. Den kaso ku e video no ta aparesé riba bo pantaya, por fabor ‘refresh’ bo paginá i e video mester aparesé.


text:
Aruparking pa medio di e articulo aki kier a recorda tur automobislitanan cu riba e dianan cu Gobierno di Aruba a reserva y cu falta ainda, ta dianan 12, 19, 21, 22, 23, 24 y 31 di december, como dianan di parkeo gratis den centro di nos ciudad. Aruparking kier a recorda un y tur cu esaki lo no bay sin e reglanan vigente di parkeo. Pa e motibo aki nos kier a repasa esaki nan pa ningun hende no haya nan den un situacion, caminda nan lo sali perhudica pa falta di informacion.
Awe 12 december lo ta e siguiente dia cu ta liber pa parkeo den e vaknan blanco den centro di nos ciudad. Cu esaki nos kier pa ta hopi duidelijk cu e personanan cu tin Werkvergunning y ta traha den centro di ciudad ta wordo pidi encarecidamente pa usa nan lugar di parkeo normal, dus nan vak geel di custumber y asina laga e vak nan blanco habri pa e clientenan por haya lugar di parkeer pa asina haci nan compras den centro di ciudad. Tambe nos kier pa ta hopi duidelijk na tur cu ta bin den centro di ciudad pa haci nan compras cu no ta permiti pa parkeer den vaknan geel si bo no tin un werkvergunning pa e zona ey specificamente. Den casonan cu esaki pasa toch , nos lo mester bay over na tuma paso contra esaki. Mester corda cu e vaknan geel ta paga pa trahadornan y esaki mester por garantisa nan lugar riba e dianan menciona. Tambe Aruparking kier pa tur hende corda cu por parkeer solamente den e vaknan blanco y no ta permiti pa parkeer riba acera of caminda no tin un vak blanco marca. Un biaha mas nos ta pidi tur atuomobilista cu lo bin den centro di nos ciudad pa tene bon cuenta cu esaki nan pa no mester haya nan den un situacion indesea.
Tambe nos kier a remarca cu nos machinenan lo ta trahando normalmente, mirando cu ta dianan cu normaal nos ta opera, caminda si un persona bay pa tira placa den e machine esaki lo tuma e placa manera custumber. E machine aki lo no duna placa back y pa e motibo ey nos kier pa tur hende ta bon na altura di esaki.
Tambe nos kier recorda cu riba dialuna dia 14 di december en adelante nos lo ta cobrando pa parkeo atrobe manera custumber te cu dia 19 di december atrobe cual lo ta liber di parkeo.


text:
Subida di tarifa atministrativo Girobank
Willemstad/Philipsburg – Entrante 1 òktober 2022, Girobank N.V. (Girobank) ta subi e tarifa
atministrativo mensual te na NAf 26,50 pa kuentanan na florin antiano i USD pa kuentanan na dòler
merikano. Alabes Girobank lo kobra un tarifa di depósito di NAf 15,90 pa luna (USD 15,90 pa
kuentanan na dòler merikano. Esaki ta nifiká ku doñonan di kuenta lo mester paga NAf 42,40 (of
USD 42,40) mensual pa tene nan fondonan riba nan kuenta di Girobank.
Apesar di vários supliká di parti di Girobank na e klientenan pa sera nan kuenta, ainda tin un kantidat
signifikante di klientenan ku fondo riba nan kuenta. Konsekuentemente, Girobank ta inkurí
gastunan èkstra pa tene e fondonan disponibel pa e depositantenan.
Girobank ta urgi tur doñonan di kuenta un bes mas pa hasi e trámitenan nesesario pa sera nan
kuenta. Klientenan por akudí na e brènch di Janwé di djaluna pa djabièrnè entre 08:00 i 12:00 or.
Pa mas informashon por tuma kontakto ku Girobank pa medio di telefòn +599 9 433 9130 òf mail
na info@gironet.com.
Willemstad, 30 di ougùstùs 2022
CENTRALE BANK VAN CURACAO EN SINT MAARTEN


text:
Organisacion
Archivo Nacional Aruba (ANA), prome yama Archivo Historico Nacional (Nationaal Historisch Archief), ta un departamento di Gobierno desde 1 augustus 1994. E departamento a carga e nomber aki te na 2005. Despues a cambia e nomber pa Archivo Nacional Aruba, pa asina duna mas acogida y reconocimento di e trabounan cu e departamento ta eherce.
ANA ta e departamento di Gobierno cu ta encarga pa warda, cuida y proteha e archivo di Gobierno cu tin un balor historico pa Aruba, na disposicion di esnan cu kier haci investigacion, esnan cu ta buscando informacion y tambe pa e futuro generacion cu kier sa mas di e historia di nos pais.
Den e coleccion di archivo tin documento, mapa, potret y material audio-visual. E coleccion di ANA ta ensera archivo di Gobierno y of di persona y instancia(nan) particular.
E documento mas bieu cu tin warda ta e Rekwestenboek di e Commandeur Lodewijk Christoph Boyé cual ta data 1816.
Actualmente ANA ta maneha rond di 15 kilometro di archivo, mas 1250 cinta di material audio-visual y mas cu 100.000 potret historico di Aruba.
Structura di organisacion
E organisacion di ANA ta wordo dirigi pa un hefe y e personal trahando na ANA ta encarga cu e procesonan primario y of sostene e procesonan di e organisacion.
E seccion(nan) cu ta encarga cu e procesonan primario di e organisacion:
Seccion Central di Archivo (Afdeling Centraal Archief Selectie)
Seccion Conservacion y Maneho (Afdeling Archief Behoud en Beheer)
Seccion Servicio (Afdeling Dienstverlening)
E seccion(nan) cu ta encarga pa sostene e procesonan di e organisacion:
Seccion Maneho y Investigacion (Afdeling Beleid en Onderzoek)
Seccion Operacional (Afdeling Bedrijfsvoering)
Hefe di Archivo Nacional Aruba – Hoofd van Dienst ANA
E hefe di ANA ta encarga cu e maneho general, pa duna contenido na e desaroyo y realisacion di e maneho y e sosten na e Minister di Asuntonan General dunando forma e maneho di archivo pa pais Aruba. E hefe alabes ta supervisa e cuido y perservacion di depositonan nacional di archivo y ta encarga pa e aplicacion corecto di e ley y condicionnan pa cu e archivo.
Seccion Central di Archivo – Afdeling Centraal Archief Selectie
E seccion Central di Archivo ta encarga cu e seleccion y inventarisacion di archivo. E archivo ta wordo inventarisa y poni den un lista, pa asina traha un plan di procedimento pa nan permanencia den e depositonan.
Seccion Conservacion y Maneho – Afdeling Archief Behoud en Beheer
E seccion di Conservacion y Maneho ta encarga pa mantene y cuida e archivo cu a wordo traspasa pa ANA, e cuido di e deposito(nan) y preservacion di archivo pa medio di restauracion, conservacion y digitalisacion.
Seccion di Servicio – Afdeling Dienstverlening
E seccion di Servicio ta encarga cu e servicio general na e bishitantenan di ANA, dor di ofrece e bishitantenan un centro di documentacion y informacion, un sala di estudio, biblioteca y facilidad pa Internet. Desaroya programa(nan) educativo entre otro, curso, lectura, exposicion, workshop, evenemento y publicacion pa e publico en general y principalmente pa esnan interesa den e historia di nos pais.
Seccion Maneho y Investigacion – Afdeling Beleid en Onderzoek
E seccion di Maneho y Investigacion ta encarga pa sostene y duna conseho riba e maneho general di e departamento y riba tereno y investigacion di archivo. Alaves ta sostene e departamento den e ehecucion y implementacion di e maneho. Ta haci inspeccion di archivo pa cumplimento cu e leynan, duna conseho riba durabilidad digital y investigacion historico riba e historia skirbi y oral di Aruba y skirbi raport di e investigacion.
Seccion Operacional – Afdeling Bedrijfsvoering
E seccion Operacional ta encarga pa facilita y sostene e procesonan primario di ANA, entre otro dor di ta encarga cu e presupuesto y administracion financiero, administracion general y di asuntonan di personal, supervision y mantencion di e edificio y tereno.


text:
Resultadonan di Beisbòl Liga Grandi ayera:
- Los Angeles Dodgers a derota Atlanta Braves ku skor di 3-1
Pa Los Angeles Kenley Jansen a salba su di 17 partido di temporada, pichando 1 entrada sin permití kareda riba 1 base por bola miéntras ku e la poncha 2 batido. Kenley tin un rèkert di 2-1 ku 17 partido salba i un efektividat di 2.28. Miéntras ku pa Atlanta, Andrelton Simmons a konektá 1 hit den 3 turno na bate ku 1 kareda anotá. Andrelton tin un promedio di .255
- Chicago Cubs a pèrdè di Cincinnati Reds ku skor di 9-1
- Chicago Cubs a derota Cincinnati Reds ku skor di 6-5
- New York Mets a pèrdè di Washington Nationals ku skor di 4-3
- Tampa Bay Rays a pèrdè di Philadelphia Phillies ku skor di 5-4 den 10 entrada
- Texas Rangers a derota Colorado Rockies ku skor di 10-8
- San Francisco Giants a gana San Diego Padres ku skor di 7-1
- Baltimore Orioles a pèrdè di New York Yankees ku skor di 4-3
Jonathan Schoop no a konektá hit den 4 turno na bate pa Baltimore. Jonathan tin un promedio di .269. Pa New York, Didi Gregorius no a konektá hit den 3 turno na bate. Didi tin un promedio di .234
- Seattle Mariners a pèrdè di Detroit Tigers ku skor di 9-4
- Boston Red Sox a pèrdè di Houston Astros ku skor di 4-2
Xander Bogaerts a konektá 1 hit den 4 turno na bate ku 1 kareda empuha. Xander tin un promedio di .311. For di 31 di mei te ku awor Xander ta lidera Liga Grandi ku un promedio di .356. Mas aleu, Xander ta lidera tur shortstop den Liga Amerikano den hit konektá(105), doblete(21), kareda empuha(46) i slugging(.417). E pelotero ta na di dos lugá den Liga Amerikano pa loke ta trata promedio(.311) i porsentahe di en basa(.342). Den fildeo e pelotero ta na di tres lugá den Liga Amerikana ku un porsentahe di fildeo di .998
- Pittsburgh Pirates a pèrdè di Kansas City Royals ku skor di 5-1
- St. Louis Cardinals a derota Chicago White Sox ku skor di 3-2
- Miami Marlins a gana Arizona Diamondbacks ku skor di 5-3
- Minnesota Twins a pèrdè di Los Angeles Angels ku skor di 5-2
- Toronto Blue Jays a pèrdè di Oakland Athletics ku skor di 4-3
Partidónan di Liga Grandi pa awe:
- Baltimore Orioles kontra New York Yankees
- Seattle Mariners kontra Detroit Tigers
- Minnesota Twins kontra Los Angeles Angels
- Toronto Blue Jays kontra Oakland Athletics
- Washington Nationals kontra Pittsburgh Pirates
- Chicago White Sox kontra Cleveland Indians
- Los Angeles Dodgers kontra New York Mets
- Kansas City Royals kontra St. Louis Cardinals
- Boston Red Sox kontra Houston Astros
- Milwaukee Brewers kontra Arizona Diamondbacks
- Miami Marlins kontra San Diego Padres
Resúmen
Tripel A:
- Jair Jurrjens a risibí un derota, pichando 5 entrada i permitiendo 6 kareda riba 9 hit i 1 base por bola, miéntras ku e la poncha 1 batido pa Albuquerque Isotopes. Jair tin un rèkert di 2-3 ku un efektividat di 5.13 den 10 salida
- Roger Bernadina a konektá 1 hit den 4 turno na bate pa Albuquerque Isotopes. Roger tin un promedio di .266
- Sharlon Schoop no a konektá hit den 2 turno na bate ku 1 base por bola i 1 kareda anotá pa Norfolk Tides. Sharlon tin un promedio di .214
Dòbel A
- Juan Carlos Sulbaran a picha 1 entrada sin permití kareda riba 1 hit pa Northwest Arkansas Naturals. Juan Carlos tin un rèkert di 4-7 ku un efektividat di 4.90 den 19 partido
Klase A
- Chris Garia no a konektá hit den 4 turno na bate ku 1 base por bola i 1 kareda empuha pa High Desert Mavericks. Chris tin un promedio di .397
- Gianfranco Wawoe no a konektá hit den 3 turno na bate pa Clinton LumberKings. Gianfranco tin un promedio di .244
- Carlton Daal a konektá 2 hit den 4 turno na bate pa Daytona Tortugas. Carlton tin un promedio di .268
- Ademar Rifaela a konektá 1 doblete den 3 turno na bate ku 1 base por bola pa Delmarva Shorebirds. Ademar tin un promedio di .241
- Juremi Profar a konektá 2 hit for di kua 1 doblete den 4 turno na bate ku 1 kareda empuha pa Hickory Crawdads. Juremi tin un promedio di .278
- Ozhaino Albies no a konektá hit den 4 turno na bate pa Rome Braves. Ozhaino tin un promedio di .326
- Kirvin Moesquit no a konektá hit den 3 turno na bate ku 1 base por bola pa Aberdeen IronBirds. Kirvin tin un promedio di .167
Liga di Nobato:
- Hendrik Clementina no a konektá hit den 1 turno na bate ku 1 base por bola, 1 kareda anotá i 1 base roba pa AZL Dodgers. Hendrik tin un promedio di .281
- Jonathan Martijn a konektá 2 hit den 4 turno na bate ku 1 kareda anotá i otro empuha pa Billings Mustangs. Jonathan tin un promedio di .292
- Terrence Josephina a konektá 2 hit for di kua 1 doblete den 4 turno na bate ku 1 base por bola, 1 kareda anotá i 2 empuha pa DSL Braves. Terrence tin un promedio di .263
- Sander Boeldak a konektá 2 hit den 5 turno na bate ku 2 kareda anotá i 1 base roba pa DSL Braves. Sander tin un promedio di .288
- Raysheandall Michel a konektá 2 hit den 6 turno na bate ku 3 kareda anotá i 3 empuha pa DSL Braves. Raysheandall tin un promedio di .317
- Chris Pieters a konektá 2 hit den 4 turno na bate ku 1 kareda anotá i 2 base roba pa DSL Cubs. Chris tin un promedio di .292
- Shakir Albert no a konektá hit den 4 turno na bate pa AZL Dodgers. Shakir tin un promedio di .237
- Jerson Dometilia a konektá 1 doblete den 2 turno na bate ku 1 kareda anotá i otro empuha pa DSL Dodgers. Jerson tin un promedio di .263
- Alexander Rodriguez a konektá 1 hit den 4 turno na bate ku 1 kareda anotá pa DSL Rays. Alexander tin un promedio di .282
- Zaino Henriquez a konektá 2 hit den 5 turno na bate ku 1 kareda empuha pa DSL Twins. Zaino tin un promedio di .188
Liga Independiente:
- Curt Smith a konektá 2 hit for di kua 1 honron(7) den 6 turno na bate ku 1 kareda anotá i 3 empuha pa Lincoln Saltdogs. Curt tin un promedio di .312


text: Oranjestad, - Januari 9, 2021 – Crisis Team ta desea di participa cu Reglanan di Protocol y Medidanan anuncia ta conta pa tur instancia y sectornan manera Horeca; incluyendo Hotelnan. No ta asina cu regla ta conta pa algun y pa otronan no. Crisis Team tin contacto regular cu tur sector y ta informa nan di tur desaroyo y cambio di medida. Taskforce Bedrijven tin e tarea di controla si e reglanan y medidanan ta wordo cumpli cu nan. Ademas cada instancia a wordo informa cu nan mester tin un “Compliance Officer”, cual ta un of mas persona cu ta lesa e Protocol y atende cu Management pa percura cu nan ta cumpliendo cu tur Protocol. Recientemente tabata tin un caso na un Hotel Highrise. Aki Taskforce a atende cu e Hotel pa nan haci cambio den nan lobby, pa no tin sintamento na bar ni paramento, tur hende den lobby mester ta sinta na un mesa pa sea come of tuma bebida. Asina mescos ta haci bishita na restaurant – cafés tambe y atende cu nan riba cosnan cu no ta corecto y si nota cu tin hopi punto cu no ta cumpliendo cu ne, Polis por cera e lugar te proximo aviso. Ademas Crisis Team ta desea di recorda trahadornan cu ta traha den un edificio of pafor bao di dak caminda cu no por tene 1.5 meter di distancia cu Tapaboca ta obligatorio. Nengando di bisti Tapaboca no solamente bo ta violando reglanan, pero tambe bo ta perhudica e lugar unda bo ta traha. Ademas bo ta duna un mal ehempel na otro coleganan. Clientenan sea local of bishitantenan no ta bolbe mas y ta bay papia malo di e lugar y di Aruba. Asina bo ta perhudica bo coleganan, bo mes y nos Pais. Mester corda cu tin e posibilidad cu bo mes por ta plamando e virus sin cu bo sa, pesey e tapaboca ta importante. Bo por ta kere cu bo no tin virus pasobra cu bo no tin ningun sintoma, sinembargo algun ora of dia despues cu algun sintoma ta manifesta y bo a test positivo, bo kier lamenta. E ora ey ta laat, ya kisas bo a plama e virus na varios colega y cliente. Pesey den ambiente social tambe, evita di papia cu otronan sin tapaboca bisti, e gotanan microscopico di Covid-19 via aire ta bay di un pa otro facilmente. Pesey ta consehabel na e momentonan aki cu e virus ta plamando fuerte den comunidad pa mantene distancia di 1.5 meter y mantene bo tapaboca bisti. Crisis Team ta compronde cu e Virus berdad a cuminsa cansa nos, sinembargo e si no ta cansa di nos y e ta presente na cualkier sitio of den cualkier combersacion. Sea consciente, sigui e reglanan cu solidaridad y disciplina pa hunto paso pa paso nos vence e pandemia.


text:
E cayanan di Aruba ta deteriorando y no ta den miho estado”, asina parlamentario Tevreden a duna di conoce durante tratamento di presupuesto di DOW. Aña 2022 no ta tin presupuesto pa asfalta mucho caretera debi na nos situacion financiero cu ya ta conoci. Pero ta tempo pa nos introduci un miho manera pa mantene, asfalta y construi mas caretera. Tevreden a splica su vision cu den su pensamento ta sostenibel, pagabel, y realisabel pa por asfalta, y mantene caretera na Aruba den bon estado.
E realidad di proyectonan PPP di Gabinete Mike-Eman
Na 2015 Gabinete Eman a introduci e plan pa construi Green Corridor y Watty Vos Boulevard, un idea riba su mes bon, pero cu a trece un peso grandi cu ne riba e presupuesto di Aruba. Un proyecto cu a costa demasiado y cu no ta sostenibel. Ta importante pa para keto un rato con e Public Private Partnership (PPP) a wordo ehecuta pasobra esaki ta un di e gastonan di mas grandi den e presupuesto te cu awor.
Nan a wordo mal presupuesta y e tempo pa ehecuta tawata demasiado corto cu a subi e debe pa nos pais demasiado. Si e gobierno di AVP a laga DOW cu contratistanan local traha Watty Vos Boulevard, Green Corridor, Hospital y e 4 MFA’nan, lo e gastonan tawata mucho menos. E gasto inicial pa construi Watty Vos Boulevard tawata 180 miyon florin pero Aruba mester paga 420 miyon florin den 20 aña. E gasto inicial di Green Corridor ta 130 miyon florin pero debi cu nos mester paga 18 aña, lo costa Aruba 292 miyon florin.
Diferente na 1983 ora cu Gabinete Oduber a construi Plan Sasaki, a haci uso di companianan di afo pa diseña e concepto cu a wordo ehecuta pa nos mes hendenan guia pa DOW y mas departamentonan. Un plan cu e presupuesto di Pais Aruba por a carga y cu a cana den Fase, di cual prome Fase a costa 19 miyon. Asina evita di tranca nos finansas publico manera ta e caso di Green Corridor y Watty Vos Boulevard. Dicon e diferencia grandi aki, pasobra e enfasis a keda poni riba contratistanan local. Ta bon pa remarca cu Transparency International ta splica cu mayoria actonan coruptivo ta sosode den dealnan grandi di infrastructura y construccion. Esaki kisas ta e motibo cu awe tin politiconan ta wordo investiga.
Un vision nobo
Segun Tevreden, ta ora awor pa nos pais tin un vision nobo con nos ta bay atende cu caretera y asfalt pa e proximo decadanan nos dilanti, y gobierno tin e tarea pa fiha un vision duradero pa esaki. Den reunion publico nr. 2 durante tratamento di presupuesto di DOW, Tevreden a presenta un parti di loke e ta kere cu e tin di bira e caminda pa cana ta keda na gobierno awor pa sondea e posibilidad.
Aruba ta inverti un pro medio di 9 miyon florin na asfalta camindanan pa aña. Normalmente DOW ta traha un lista di e cayanan cu tin di wordo asfalta y asina cada bes ta bay negosha prijs cu contratistanan. Si gobierno cambia e modelo aki, y cera un PPP na un prijs fiho pa termino largo cu companianan local cu ya caba tin experticio den asfalta caretera, gobierno lo por percura asina pa stabilidad di trabou, continuacion den trabou, evita cu divisas ta bay den exterior, y sigura e mercado laboral pa studiantenan cu ta caba nan estudio den e ramo aki. Sin conta cu e compania local ta paga su belasting y ta haci otro gastonan aki na nos pais. DOW lo tin di vigila e calidad di trabou y garantisa cu e trabounan ta cana segun palabracion. Esaki en corto splica ta e beneficionan cu Tevreden a menciona y lo trece e debate den comisionnan fiho pa sigui elabora ariba e topico aki.
Ta momento awor pa nos evalua pasado djis pa mira kico si a funciona y kico no, pero pa añadi un toke nobo na dje pa asina nos por eleva nos pais na un nivel mas halto, duradero y sostenibel. Nos wowo nan ta dilanti nos cara, ta pa nos por mira den futuro y pone riba mesa nos pensamentonan nobo y debati riba nan pa por sigui desaroya y avansa como pais, parlamentario Tevreden a finalisa bisando.


text:
Via MijnCN bo por regla bo asuntunan di gobièrnu online. Pa esaki bo mester krea i aktivá un kuenta un biaha. Primi pa esaki riba e lenk akibou i despues riba ‘account maken’.
Paga tinu: pa krea un kuenta privá òf di negoshi bo tin mester di un number di CRIB. Bo no tin un number di CRIB ainda? Pasa e ora ei promé na Belastingdienst/Caribisch Nederland pa pidi esaki. Si komo dunadó di trabou bo traha un kuenta pa mèldu ousensia na trabou i pidi pèrdida di salario, bo mester usa bo number di CRIB i e adrès di meil di bo negoshi.
Krea i aktivá un kuenta
E video akibou ta splika bo paso pa paso kon bo ta krea i aktivá un kuenta. Of lesa di asaki den e stappenplan.
Verifikashon un bia
Ta rekerí un kódigo di verifikashon èkstra pa verifiká i konektá bo identidat i bo datonan históriko di Belastingdienst/Caribisch na bo kuenta. E vidio akibou ta splika bo paso pa paso kon bo ta verifiká bo kuenta un bia. Of lesa di asaki den e stappenplan.
2-Factor Authenticatie
Nos ta konsehá bo pa banda di e protekshon standart, pa aktivá 2-Factor Authenticatie tambe. E ora ei bo no ta usa un, sino dos yabi pa habri e slòt di bo kuenta. Si bo usa e servisionan online di SZW, 2-Factor Authenticatie ta obligatorio. Lesa aki mas tokante di 2-Factor Authenticatie.
E video aki bou ta splika bo paso pa paso kon bo ta aktivá 2-Factor Authenticatie. Of lesa di asaki den e stappenplan.
Mas informashon
Bo ta buskando mas informashon tokante krea i aktivá bo kuenta? Lesa aki e preguntanan mas frekuente hasí i e kontestanan.


text: Reunionann di IPKO a inisiá awe na St. Maarten. Na final di su presentashon di e situashon aktual na Aruba, Parlamentario Shailiny Tromp – Lee a indká ku Aruba ta preokupá, pa entre otro, e hecho ku COHO ta bai duna hopi outoridat na e Minister di BZK, un minister ku no tin ku responsabilisá su mes serka Parlamento pa kontrol demokrátiko. Sra. Tromp -Lee a finalisá ku e pregunta: Si Aruba tin ku simplemente aseptá ku ta bai limitá e outonomia di Parlamento paso e ta den un posishon finansiero difisil.


text:
Aki un par di Conseho, si bo ta sinta hopi dilanti bo computer.
Apoya bo Lomba:
Reduci dolor di lomba, ahusta bo stoel pa bo lomba ta bon apoya, pasobra esaki ta hopi importante pa reduci e presion riba bo lomba.
Busca un stoel cu ta facil pa maneha y pa cambia haltura y posicion.
Ahusta bo stoel:
Bo pols mester ta horizontal y parallel cu e vloer
Bo elleboog mester forma un L na cada banda di bo curpa
Bo rudianan mester ta un tiki mas halto cu bo heupnan
Uza un apoyo/banki/step pa bo pianan , si ta necesario
Sosega bo pianan riba vloer
Pone bo pianan plat riba vloer; e nivel mester ta confortabel.
No crusa bo pianan, pasobra esaki por contribui na problemanan relaciona cu bo postura.
Pone bo screen na e nivel di bo wowonan
Pone bo screen na un distancia di largura di bo brasa y na haltura di bo wowonan.
Un monitor stand lo yuda hopi, y evita cu e screen ta mucho halto of abao sino bo mester dobla bo nek mucho y esaki ta hopi inconfortabel.
Pone bo keyboard precies bo dilanti
Ora bo ta type ta importante pa e keyboard ta net bo dilanti
Tene bo brasanan den forma L
Algun hende ta gusta uza un apoyo pa e pols na e mesun nivel cu e toetsnan
Tene bo Mouse cerca banda di bo
Un mouse pad tambe ta yuda pa tene bo pols stret y evita movecionnan straño.
Evita refleccion di e screen
Si esaki ta e caso, pone un spiel su dilanti pa wak kiko ta caus’e.
Si ta luz di solo of di e lampinan paden uza blinds.
Ahustando e brightness of constrast riba bo screen tambe ta yuda hopi.
Evita di bisti bril bifocal
Esaki ta pa evita cu cada bes bo ta lanta y baha bo cabes pa bo wak apropiademente riba e screen. Si ta bira demasiado inconfortabel consulta cu bo opticien pa un diferente tipo di bril.
Pone tur obheto na bo alcance
Obhetonan manera; bo nietmachine, telefoon etc., facil pa yega nan nan.
Evita cu cada bes bo mester stretch y bira bo curpa di tur sort’i forma pa yega na nan.
Evita tension di telefoon
Si bo ta pasa hopi tempo na telefoon, purba cambia bo hand-set pa un head-set.
Purba di tene e telefoon duro constantemente entre bo horea y schouder ta trece hopi tension den bo nek.


text:
Wikimedia Commons
Wikimedia Commons (abreviá Commonswiki, Commons òf WikiCommons) ta un proyekto di Fundashon Wikimedia, kreá dia 7 di sèptèmber 2005 ku e meta di sirbi komo archivo pa imagen i otro tipo di multimedia prosedente di e sobrá proyektonan di e fundashon. Tur file den archivo mester ta den dominio publiko òf poni na disposishon bou di lisensia liber (manera e GNU Free Documentation License). Aktualmente tin mas di 70 mion file multimedia ku ta wordu warda gratis.[1]
WikiCommons ta basá riba un wiki ku ta konfigurá di tal forma ku su filenan ta disponibel di un manera transparente riba tur otro wiki di e proyekto di Wikimedia. Esaki ta fasilitá un maneho sentralisá di e filenan riba tur vershon di Wikipedia, Wikibooks, etc.
E ta posibel pa editá e pagina nan di WikiCommons sin registrashon previo, sinembargo registrashon si ta nesesario pa "upload", esta pa subi imagen.


text:
“Centrum Arbeidsverhoudingen Overheidspersoneel (CAOP)” ta deliberá ku Sekretariado SER/CGOA tokante di lei pa normalisá e posishon hurídiko di empleadonan públiko e asina yama “normalisering rechtspositie ambtenaren”
Willemstad, 21 di mei 2019 – E meta mas importante di e lei pa normalisá e posishon hurídiko di empleadonan públiko na Hulanda (WNRA) ta pa realisá un relashon di trabou di dos banda i ekivalente. Esaki ta kuadra mas ku e relashonnan di trabou di awendia i ta forma un base mas sólido pa konfiansa. Tambe ta sali for di e punto di bista ku korte sivil ta esun mas adekuá pa solushoná konfliktonan laboral den sektor públiko. Pa e motibu aki porta ta bale la pena pa habri diskushon riba normalisashon di e posishon hurídiko di empleadonan públiko aki na Kòrsou ku partisipashon di tur e stakeholdersnan konserní, prinsipalmente gobièrnu i sindikatonan ku ta representá empleadonan públiko.
E ariba menshoná ta loke sr. Marko Sikkel i sr. Alphons de Lange di CAOP a duna komo sugerensia durante e enkuentro di 17 di mei 2019 ku e direktor/sekretario general i algun konsehero mayó di e Sekretariado di SER i CGOA. Señores Sikkel i de Lange a duna di konosé ku e proseso no ta unu fásil i na Hulanda ya tin algun aña ta kanando. E representantenan di CAOP e dianan aki ta riba nos islanan pa deliberá ku organisashonnan gubernamental den e sektor di hustisia, manera Warda Kosta, tokante temanan manera partisipashon i e influensia ku e sindikatonan por tin riba esaki.
Den luna di mei aña pasa tambe señores Sikkel i de Lange tabata tin un enkuentro ku algun konsehero di Sekretariado de SER i CGOA. E dia ei nan a para ketu na e nesesidat di duna kontenido na artíkulo 22, insiso dos, di e Areglo di Estado di Kòrsou. Segun e artíkulo ei por, pa medio di un ordenansa nashonal, pone regla tokante e posishon di esunnan ku ta ehersé un funshon/hasi un trabou i nan protekshon i tambe partisipashon. Na promé lugá a deliberá tokante e tópiko di partisipashon. “pa ku e tópiko di partisipashon lo ta bon si den e aña aki e haña forma konkreto den por ehèmpel servisionan di gobièrnu di Kòrsou. Na mi pareser e sindikatonan ta para habri” asina señor Sikkel a trese pa dilanti.
Durante e interkambio di e aña aki ku Sekretariado di SER/ CGOA diferente problemátika a wòrdu atendé, manera “ki problema WNRA ta solushoná”, kiko e empleado públiko lo ripará di WNRA, dikon e lei di empleado públiko 2017 a wòrdu introdusí, kiko WNRA ta nifiká pa e sindikatonan i pa e konseho di empresa. E tópiko di normalisashon di e posishon hurídiko di e empleado públiko ta hopi aktual i interesante pero tambe hopi kompleho. Konsekuentemente, investigashon profundo ta nesesario. E realisashon i deseo di esaki mester wòrdu atendé di un manera responsabel den konteksto di nos pais, segun direktor/sekretario general sr. Raul Henriquez.
Na final di e enkuentro sr. Henriquez a mustra su apresio pa e trabou ku CAOP ta ehersiendo na Kòrsou i a duna di konosé ku sigur e lo tuma na kuenta e invitashon di e direktor de CAOP sr. Philip Geelkerken pa un enkuentro personal pa asina por interkambiá di idea tokante e tema aktual ‘Trabou ku Kontenido’ (Betekenisvol Werk).
Riba e potrèt di robes pa drechi: mw. Miloushka Sboui-Racamy (sr. adviseur/jurist), dhr. Raul Henriquez (directeur/algemeen secretaris), dhr. Marko Sikkel (CAOP), mw. Sharlyn Villarreal-Curial (sr. adviseur/jurist), dhr. Alphons de Lange (CAOP), mw. Sonja Boersma (sr. adviseur/econoom) en mw. Barbara Perquin (sr. adviseur/niet-westers socioloog).
Klek aki pa e presentashon


text:
Nos ta haci regimen di alimento pa ta mas flaco of pa no bira gordo y nos ta bay gym pa no perde e silueta. Sinembargo nos no ta preocupa di un musculo asina vital manera e celebro. Bo tabata sa cu ta existi ‘e dieta di celebro’ y cu ta di sumo importancia pa bo inclui e alimentonan aki den bo cumindanan y menu diario… bo lo cuminsa nota cambio y resultado den poco tempo.
AWA
Ta realmente indispensabel y bo por consumi infusion sin sucu, juice natural, fruta manera appelsina of batido casero. 91% di nos celebro ta componi pa awa, bo por pasa 2 luna sin come, pero no mas di 2 siman sin bebe awa.
BROCOLI
Un di e “super berduranan” cu no por falta den nos dieta. Band’i e berdura aki ta conseha pa consumi kool, cauliflower y Brussel kool. Nan ta contene hopi proteina, poco caloria, hopi awa y vitamina (A, B, C, E y K). Ademas, ta aporta acido folico, flavonoides y luteina. Ta excelente pa evita e perdida di memoria. Preferibel consumi brocoli steam of hasa pa evita cu ta elimina e vitamina C.
AVENA
Por consumi e cereal aki cu juice di appelsina, cu lechi of yogurt. E tin un gran cantidad di proteina y aminoacido, como tambe vet no satura, vitamina B y E, magnesio, potasio y selenio. Ta hopi nutritivo y tin un accion positivo riba e memoria. Un copi di lechi cayente cu 2 cuchara di avena cushina, endulza cu honing, perfecto pa bebe prome cu bay drumi.
BACOBA
Ta bisa cu e ta fruta di e sabionan, pasobra esunnan mas inteligente di India tabata consumie. E tin sucu positivo, vitamina B y C, calcio, fosforo, potasio y magnesio. Ta conseha pa come ora e ta hecho, di color geel scur of maron, pasobra e sucu ta absorbe facilmente y ta bay directo na e celebro. E ta interveni den e produccion di neurotransmisor cu ta encarga di e memoria y e bon humor.
TE BERDE
E tin hopi propiedad e infusion maraviyoso aki originalmente di Oriente. No ta fermenta, tin hopi antioxidante, manganeso, acido oxalico, etc. E ta impidi e desaroyo di tumor, ta depurativo y ta protega e funcionnan cerebral. Ademas ta sirbi pa adelgaza y kima vet.


text:
Ayera mi a yega Korsou i mi a keda den un hotel pabou di brug pa un par di dia. Mi tabata konvensi ku esaki lo ta un bon keuze, vooral paso e hotel tin un nomber.
Dor ku mi buelo tabata laat mi a yega e hotel bon laat, mi por a check in si. Mi espektativanan tabata un poko haltu. Masomenos un siman prome ku m’a bin Korsou mi tabatin e plaser i a keda par di dia den Intercontinental, un hotel ku ta karga 5 strea.
Ora mi wak e diferensia entre unda mi ta kedando aworaki i Intercontinental mi ta sinti manera kos ta den un motel mi ta kedando.
Aparte di tin ku check in den bochincha, m’a haña un kakalaka den mi baño ayeranochi. Anto ami no tin problema pa komparti mi baño, m’a yega di biba ku otro studiante. Pero kosnan ta otro ora esun ku bo ta komparti kamber kune tin chens di bula, e koi ta kansa mi mes mes.
Mi no tatin forsa ni pa mi mes, dus m’a laga e kakalaka na pas, bon kos, paso ora ma lanta mainta e no tabata tei. Stail’i batman mi ta kere, sali anochi, skonde den dia. Niun problema.. Akiratu lo mi wak ta kiko mas mi por topa den mi kamber/baño.


text:
Modanza Diabierna merdia den careda di 3’or a drenta informacion cu un mucha homber a wordo hinca na Modanza, esaki mesora a pone cu autoridad a dirigi nan mes pa e sitio.
Na yegada di polis nan a bin topa cu un hoben cu lo a ricibi un hinca na su lomba, mesora a pidi pa ambulance.Na yegada di Ambulance nan a atende cu e hoben, cu segun nos a compronde lo a bisa cu ta cay e lo a cay y ningun rato e la wordo hinca.
Danki Dios e hinca no tawata nada grave y a wordo atendi pa Paramediconan cu a dicidi di bay cu e hoben direccion Hospitaal.
Algun rato despues autoridad a detene rond di 8 hoben tur menor di edad, relaciona cu e caso aki.Por a mira transportwagen a yega pa hiba tur warda di polis, unda cu eynan lo bay trata na saca afo kiko a pasa y kiko ta e problema.
Recherche a wordo poni na altura di e caso aki pa start un investigacion.
For di bon fuente, nos a compronde cu mas sigur den oranan di anochi tur ta na cas bek, mirando cu ni esun cu a wordo hinca kier a papia.Segun polis e hoben ta ok.
Modanza Diabierna merdia den careda di 3’or a drenta informacion cu un mucha homber a wordo hinca na Modanza, esaki mesora a pone cu autoridad a dirigi nan mes pa e sitio.


text:
DON ANDRES TA AMPLIA NAN FLOTA DI BARKU PA TRESE KARGA
KRALENDIJK — Awe tardi pa masomenos 4or e barku nobo den e flota di Don Andres a hasi su entrada pa prome bes aki na Boneiru. E barku aki ta karga e nomber Hermano Mirlo. Hermano Mirlo ta un famia di e doño nan di Don Andres ku hopi tempu pasá a pèrdè riba laman i nunka mas a regresá. Pa ku esaki nan a duna honor na Hermano Mirlo i a duna e barku e nòmber aki. E barku nobo aki ta kasi mesun grandi ku e doña Luisa pues ta un di esnan mas grandi den e flota di barku di Don Andres. Mas aleu sr. De Jong a duna di konose ku mirando desaroyo i kresementu na e isla nan ruman, a yega tempu pa amplia e flota pa sigui brinda e tremendo servisio kumstumbrá di Don Andres. E barku a yega sin karga, pues ela bini pa keda algun dia na Boneiru mirando ku ainda eno tin rampa pa baha karga na nos waf. E rampa ta kedando kla na Hulanda pa asina nan mande pa instalé riba e barku aki pa e por bin trese karga Boneiru. Gezaghebber Edison Rijna a hiba palabra na e okashon aki i alabes a duna e kapitan abordo un bandera di Boneiru pa asina por hisa esaki ora drenta waf siguiente biaha.


text:
Nada no ta asombra mi mas, pero mas bien ta indignami inmensamente ora mi wak con constantemente e “octopus” y “scorpion” manera un spirito, apesar di ta “opgelokt”, den dia cla ta wander den cocolishi y den nos Parlamento, cu hasta berguensa mi tin di skirbi esaki cu un hoofdletter.
Pa hopi tempo mi a keda keto, ya cu mi no ta wak cu nada mas ta bay cambia y cu toch “nobody cares”! Pero asina mes, mi curpa ta cuminsa grima, ora mi sigui wak kico ta sosodiendo, y parce cu tur cos ta wordo tapa na un manera nechi, mientras cu financiadornan di campaña ta keda probecha.
Ya caba riba 23 di juni 2021, un aña pasa prome cu eleccion, mi a entrega un di 3 rappel na OM pa loke ta mi keho contra Otmar Oduber den e caso di compra corupto di e incinerator chikito. Na e ocasion aki mi a amplia mi denuncia contra di director di DOW, e ministernan demisionario e tempo ey, esta prome minister (como minister di infrastructura) y minister di finansa.
Esaki pasobra, despues cu e compania CTC na 2018, por medio di corupcion di dia cla di ex minister Otmar Oduber, a haya un contrato lucrativo via di un “onderhandse aanbesteding”, nos por a mira cu abase di un argumento fofo di director di DOW, cu na Aruba no tin ningun otro compania of hende cu por opera e incinerator aki, ta conseha minister di infrastructura di e tempo ey, esta prome minister demisionario, net prome cu eleccion, firma un otro contrato lucrativo y miyonario cu e mesun compania CTC, cu no por a ni start e incinerator y ni a cumpli cu su trabou riba Sero Teishi, pa bay handle e incinerator pa DOW.
Anto esaki despues cu DOW a kita e mesun incenirator for di SERLIMAR, pasobra nan si lo tabata por a opera esaki. Y djey ta cambia rumbo y ta conseha otro. E director aki ta conoci cu e ta baila na cualkier tono di un minister!
Y lamentablemente e minister presidente actual y e tempo ey demisionario a scohe sin ningun clase di destaho pa regala e compania aki e contracto miyonario. Na september di 2021, pa ser exacto dia 5, mi pone den un comunicado, cu mi ta spera cu e gobierno nobo, cu tur dia ta papia di integridad, para e “miskoop” corupto aki. Mi a bisa tambe, cu “bira cara pa esaki, mescos cu e consehero principal di Otmar Oduber a haci y ta wordo recompensa cu un posicion clave rond di minister presidente actual, lo nifica cu nada ta bay cambia y cu ta e pueblo di Aruba un biaha mas lo bay paga miyones pa algo cu no ta sirbi, djis pa complace un sponsor di Otmar Oduber”. Y mi a adverti e minister nobo di partido RAIZ, cu haciendo esaki, e ta forma parti di un gobierno nobo cu TAMBE ta uno NO-INTEGRO!
Y kico mi ta mira? Siman pasa diabierna, CTC ta haya 7.5 miyon florin pa opera e incinerator pa cinco aña. Di un banda no tin fondo pa salba SERLIMAR, pero si un compania cu a demostra di no por deliver, ta haya atrobe un regaldo. Y e biaha aki defendi na grandi pa minister Arends y cu ningun cuestionamento di parti di e fraccion di RAIZ. Cu cara seco minister Arends ta defende algo cu otronan a compromente nan mes cu ne, pero awor, hunto cu Otmar, min pres, minister di Finansa, y director di DOW e ta birando complice di fechorianan cu a tuma lugar. Hasta mi ta contemplando pa den e dianan aki bolbe haci entrega di un rappel, na unda esaki atrobe lo por wordo amplia contra di minister Arends. E tempo ey mi a manda tur e pruebanan pa e minister nobo ey tambe. Pero awor, sin ningun clase di destaho publico den e caso aki. Y es mas CTC no ta core ningun riesgo pa loke ta planta, pasobra ya caba e planta ta paga dor pais Aruba y ta den man di DOW. Y conforme articulo 9.2 di e contracto lucrativo aki te hasta ta wordo exonera pa cualkier daño.
Mi pregunta ta, esaki ta INTEGRIDAD???? Minister Arends no a acerca nan ex-candidato Koopmans, kende tambe tabata hefe di SERLIMAR pa puntre kico tur a bay malo cu proyecto di incinerator chikito di CTC? Pero cu e acto aki, por medio di legislacion, Minister Arends ta bira complice, dor di purba tapa bagamunderianan cu a tuma lugar.
Di berdad, tin biaha mi kier bisa ta basta, pero e tipo di situacionnan aki cu ta presenta, ta pone mi no por keda keto!


text:
Raisa Montilla: ‚ÄúSemper mi tabata sa cu algun dia mi lo bira mama‚ÄĚ
Semper mi tabata sa cu algun dia mi lo bira mama. Mi rumannan a duna mi e suerte di bira tanta prome y for...
Dia Internacional di Baile ‚Äď Adriana Kozlov: ‚ÄúA traves di nos baile, a traves...
Diabierna ultimo, dia 29 di april 2022, mundo di arte a celebra Dia Internacional di Baile. E dia special aki a wordo estableci pa...
Psicologo Alysha Boekhoudt, MSc: Un boluntario inspira pa yuda mayornan haya mas conocemento riba...
Alysha Boekhoudt a caba su estudio di psicologia y aunke cu semper e tabata un persona comprometi cu comunidad, tabata su amistad cu Carolina...
Shaindra Ashby: “No tene miedo di mustra bo talento… Djis kere den bo mes...
Shaindra ‚ÄúBlack Queen Sha‚ÄĚ Ashby no ta un persona desconoci den e mundo di farandula. E ta un bailarina, cantante, juffrouw di baile y...
Chaldira Vis; ‚ÄúTe ainda mi ta so√Īa cu e saco riba mi cabes purbando...
Cu un total di 3 tiro den su garganta, 1 den su cachete, 1 den su lomba y un saco di plastic riba su...
Stichting Rancho celebrando Siman di Cultura
Den un entrevista pa Bon Dia Aruba, presidente di Stichting Rancho, Clifford Rosa, hunto cu Coordinadora di e Centro di Actividad, Ginelly Quandt, a...
Entrevista cu mr. Boris Dittrich, politico y activista di derechonan humano Hulandes: Un sociedad...
Ta Aruba a tuma paso, pero nan ta pasonan hopi chikito. Derecho di hende, irespecto orientacion sexual y identificacion mester keda respeta. Asina mr....
Mariluz Montilla: Un Arubiano na Spa√Īa
Mariluz Montilla ta un hoben cu a biba na Aruba y recientemente a muda pa Spa√Īa pa continua cu su estudio y den buskeda...
Sarah-Quita Offringa: ‚ÄúMi kier wak mas hende muhe den deporte aki‚ÄĚ
E ta un di e personanan mas influyente y destaca den comunidad. Su pasion pa deporte y lama a haci’e ganado di 19 titulo...
Ashlin Ahlip: “Ora mi a traha e tasnan aki di Tangerine, mi a sinti...
Diasabra ultimo, na Royal Plaza Mall a tuma lugar e lansamento di e di cinco coleccion di ‚Äėtiles‚Äô (tegel) di Tangerine, e marca crea...


text:
Trabou i Entrada
Plenchi di Trabou
Plenchi di Trabou ta un punto sentral unda buskadó- i dunadónan di trabou por akudí pa informashon i servisio riba tereno di trabou. Entidat públiko i gobièrnu sentral ta traha estrecho huntu den esaki. Plenchi di Trabou ta kere ku trabou ta e mihó kaminda pa sali for di pobresa!
Buskando trabou?
Plenchi di Trabou ta yuda residentenan di Boneiru haña trabou. Esaki ta amplia siguridat di eksistensia i e kapasidat pa para riba propio pia. E punto di salida ta trabou, pero kaminda esaki no ta posibel, Plenchi di Trabou por duna informashon tambe tokante (re)kapasitashon, coaching òf otro formanan pa amplia e chèns pa haña trabou. Wak riba nos wèpsait pa tur vakatura, registrá bo mes ‘online’, òf pasa serka nos pa un kombersashon di ‘intake’.
Buskando trahadó?
Plenchi di Trabou ta yuda dunadónan di trabou pa haña trahadónan lokal apto. Kaminda esaki no ta posibel, Plenchi por duna informashon tambe tokante pèrmit di trabou. Plenchi di Trabou ta un partner di kombersashon igual i kier koperá ku empresarionan pa logra un ekonomia lokal fuerte. Wak e posibilidatnan riba nos wèpsait òf traha un sita pa papia tokante bo situashon.